Načelnik Generalštaba Vojske Srbije o saradnji s EU\nNačelnik Generalštaba Vojske Srbije, general Milan Mojsilović je rekao danas da učešće pripadnika Vojske Srbije u misijama i operacijama EU za upravljanje krizama spada u prioritetne aktivnosti saradnje Vojske Srbije i EU.\nBetaJul 22, 2021\nMojsilović je, na predavanju o doprinosu Vojske Srbije zajedničkoj bezbednosnoj i odbrambenoj politici EU, u prioritetne aktivnosti ubrojao i angažovanje Vojske Srbije u borbenoj grupi EU “Helbrok” i saradnju sa Evropskom odbrambenom agencijom, saopštilo je Ministarstvo odbrane Srbije.\nU saopštenju je istaknuto “da ta saradnja doprinosi sveukupnom uskladjivanju bezbednosnog i odbrambenog organizovanj Srbije sa modernim standardima, izgradnji kapaciteta i sposobnosti sistema nacionalne bezbednosti i odbrane, jačanju interoperabilnosti sa članicama EU”.\nDodaje se i da ta saradnja “pospešuje ukupni proces evrointegracija Srbije”.\nMojsilović je članovima Delegacije EU i vojnim predstavnicima Austrije, Belgije, Grčke, Italije, Madjarske, Nemačke, Slovačke, Slovenije, Rumunije, Francuske i Holandije predstavio ključne aktivnosti koje Vojska Srbije realizuje “u okviru zajedničke bezbednosne i odbrambene politike i saradnje sa državama članicama EU”.


Nova strategija za Balkan - Sputnjik Srbija\n17:27 26.08.2017 Preuzmite kraći link\nRama je istakao da je za 10 godina izvoz zemalja Zapadnog Balkana u Evropsku uniju udvostručen, ali da se i dalje mnogo gubi na birokratskim procedurama zbog kojih roba čeka na granicama.\n„Kada bi se sabralo sve vreme čekanja robe na granici, gubimo tri miliona godina“, rekao je Rama na konferenciji za novinare.\nPonovio je da sve zemlje pojedinačno imaju male ekonomije i da samo zajedno mogu da postanu značajne.\nPotrebna je, takođe intenzivnija saradnja u borbi protiv kriminala jer, kako je rekao, kriminal nema ni zastavu, ni nacionalnost, a ne poznaje ni granice.\nDomaćin skupa u Draču je rekao da su premijeri najviše vremena posvetili privrednoj saradnji i trgovinskim barijerama, digitalnoj ekonomiji i tome kako da ceo region bude privlačniji za investitore, ali da bude bliže EU.\n„Na političkom nivou smo se saglasili o tome i tu postoji puna sinergija“, kazao je Rama istakavši da je usvojena agresivna agenda prema kojoj je neophodno ubrzati protok robe i poboljšati transportne veze.\nEdi Rama, Drač


Evropsko prvenstvo ipak u Nišu? - Sport - Dnevni list Danas\nPočetna » Sport » Evropsko prvenstvo ipak u Nišu?\nRastu tenzije oko (ne)izgradnje „Niške arene“\nEvropsko prvenstvo ipak u Nišu?\nZ. M.28.10.2010. 19:36\nGradonačelnik Niša Miloš Simonović (DS) saopštio je juče da će Niš biti jedan od domaćina Evropskog prvenstva u rukometu 2012. godine i da će prvenstvo održati u rekonstruisanoj sportskoj hali Čair, a ne u novoj sportskoj dvorani Car Konstantin, kako su gradske vlasti ranije najavljivale.\nNa vanrednoj konferenciji za novinare Simonović je kazao da Organizacioni odbor Evropskog prvenstva u rukometu nije doneo odluku da Nišu oduzme domaćinstvo, a da Niš „garantuje“ da će rekonstrisana hala Čair zadovoljiti standarde Evropske rukometne federacije (EHF). Prema njegovim rečima, Niš će do 4. novembra proslediti Organizacionom odboru tehničku dokumentaciju o rekonstrukciji hale, koji će je do 8. novembra dostaviti EHF. Gradonačelnik je ponovio da grad Niš „nije odgovoran“ za (ne)izgradnju nove dvorane Car Konstantin, nazvane Niškom arenom, jer je doneo skupštinsku odluku, obezbedio lokaciju, uradio projekat i sa njim aplicirao kod Ministarstva za prostorno planiranje, pošto Vlada i grad treba da finansiraju dvoranu sa po 50 odsto.\n– Država je odustala od gradnje nove hale u Nišu zajedno sa gradom, jer je njena predračunska vrednost procenjena na oko 20 miliona evra. Nekorektno je da Rukometni savez Srbije, sa kojim smo inače u dobrim odnosima, sada vodi negativnu kampanju protiv Niša, tim pre što je taj savez kod EHF sam insistirao na novoj hali, a da pri tom nije imao garancije Vlade Srbije da će ona biti izgradjena. U Srbiji jedino Beogradska arena zadovoljava sve standarde za održavanje ovog evropskog šampionata, a sve druge sportske hale- u Beogradu, Novom Sadu i Vršcu, treba da budu rekonstruisane. Niko oko toga ne pravi problem, već je jedini problem izgradnja nove sportke dvorane u Nišu. Za nju se čak vezuje i sudbina održavanja Evropskog prvenstva u Srbiji, što je nekorektno- kazao je Simonović.\nIz Rukometnog saveza Srbije i Ministarstva sporta predhodno je saopšteno da je gradu Nišu oduzeto domaćinstvo za jednu od kvalifikacionih grupa na Evropskom rukometnom prvenstvu. Oni su upozorili da zbog neozbiljnosti Niša postoji mogućnost, doduše mala, da ni Srbija ne bude domaćin šampionata.\n„Niška arena“ trebalo bi da ima 6.200 mesta i koštala bi, prema proceni stručnjaka, nešto manje od 10 miliona evra, od kojih bi grad trebalo da obezbedi polovinu. Hala Čair, koja je izgradjena 1974. godine i od tada nije ozbiljnije adaptirana, posle rekonstrukcije trebalo bi da ima 5.000 mesta, što je hiljadu više od sadašnjih kapaciteta. Za rekonstrukciju sportske hale Čair, koja je u toku, Niš je izdvojio oko 2,5 miliona evra.\nDruštvo • danas 18:16\nUspešno izvedena jednočasovna blokada saobraćaja\nRegion • danas 18:13\nSvet • danas 18:08\nTri osobe poginule u snažnoj oluji u Ujedinjenom Kraljevstvu\nSport • danas 17:43\nFudbaleri Empolija pobedili su danas na svom terenu Fjorentinu sa 2:1, u utakmici 14. kola italijanske Serije A.\nSport • danas 16:55\nArsenal siguran protiv Njukasla\nFudbaleri Arsenala pobedili su danas na svom terenu ekipu...\nSport • danas 16:51\nSelta slavila protiv Alavesa\nFudbaleri Selte pobedili su danas u gostima ekipu Alavesa...\nSport • danas 14:40\nTrener fudbalera Partizana Aleksandar Stanojević rekao je danas da...


Štampanje koordinatnih linija - Excel for Mac\nLinije koordinatne mreže neće se pojaviti na odštampanom radnom listu ili u radnoj svesci podrazumevano. Možete odabrati da štampaju koordinatne linije, izmenite njihove boje i pregled kako će izgledati koordinatne linije.\nDa biste videli kako će odštampati linije koordinatne mreže, na kartici raspored , u okviru Štampanje, kliknite na dugme Pregled, koji prikazuje pregled kako će izgledati odštampane list. Linije koordinatne mreže su dizajnirani da biste odštampali samo oko stvarne podatke na listu. Ako želite da odštampate koordinatne linije oko kao i prazne ćelije, morate da podesite oblast štampanja da biste uključili te ćelije. Alternativno, možete da primenite ivice oko ćelija umesto toga.\nDa biste promenili boju linije koordinatne mreže ćelija, u željene opcije, u okviru Koautorstva, izaberite stavku Prikaz. U dijalogu Prikaz , u okviru Opcije prozora, uverite se da je potvrđen izbor u polju Prikaži koordinatne linije i zatim u iskačućem meniju boja izaberite boju koju želite da koristite.\nAko linije koordinatne mreže ne pojavljuju kada pregledate ili štampate u radnom listu, u meniju datoteka , izaberite stavku Podešavanje stranice. Na kartici list , uverite se da da nije potvrđen izbor u polju za potvrdu Radna verzija .\nAko ne štampaju koordinatne linije, možda postoji problem sa upravljački program štampača. Uverite se da ste instalirali najnoviji upravljački program od proizvođača štampača.\nPregled stranica pre štampanja\nŠtampanje dela list\nŠtampanje naslova ili naslove na svakoj stranici


Vjetro i solarni parkovi u fokusu investitora i elektroprivreda | SET 2021\nPočetna >> Novosti >> Vjetro i solarni parkovi u fokusu investitora i elektroprivreda\n“Zelena energija je budućnost, a prljava energija bazirana na uglju, koja dominira u regionu, polako će izlaziti iz upotrebe. Takse će otežati rad termoelektrana u finansijskom smislu i profitabilnost će biti na nižem novu. Sve to vuče i ostale probleme koje imamo, ne samo mi, već i region, jer termoelektrane traže veliki broj radnika, pa su tu i rudnici koji ih snabdijevaju itd. Fokus je definitivno prebačen na zelenu energiju”, rekao je za “Nezavisne” Milan Baštinac, pomoćnik ministra energetike i rudarstva RS.\nO ovoj temi korištenja zelene energije i tranzicije energetskog sektora više riječi biće na energetskom samitu “Energetska budućnost zapadnog Balkana SET 2020”, koji zajednički organizuju “Elektroprivreda Republike Srpske” (ERS), grad Trebinje i SET d.o.o, a koji će biti održan 5. i 6. marta u Trebinju.\n“‘Elektroprivreda’ planira da prvi solarni park, u prvoj fazi će da bude od 100 megavata. Već smo u fazi projekta vjetroparka Hrgud, koji bi na mreži trebalo da bude 2023. godine”, rekao je Baštinac.\nOno što je činjenica jeste da će se, s obzirom na evropske direktive i njihove energetske pakete, elektroprivrede u regionu morati okrenuti čistijim i obnovljivim izvorima energije. Iz tog razloga i energetski samit koji se održava u Trebinju nosi naziv “Energetska budućnost zapadnog Balkana”, a jedan od zaključaka na njemu mogao bi biti i taj da se formira zajedničko tijelo u koje bi bili uključeni predstavnici svih elektroprivreda iz regiona, a koje bi radilo na ispunjenju ciljeva iz energetskih paketa koje diktira Evropska unija.\n“U regionu ne postoji sličan samit. Ima samit u Neumu, ali je on striktno vezan za projekat USAID-a i bavi se energetskom tranzicijom. Oni se ne bave temama problematičnim za elektroprivrede. Naš cilj je da okupimo sve elektroprivrede regiona i govorimo o problemima, ali i dobrim stvarima”, rekao je za “Nezavisne” Aleksandar Branković, direktor SET Trebinje.\nOn kaže da se potreba za održavanjem samita sama nametnula i da će on okupiti, pored “Elektroprivrede Republike Srpske”, predstavnike “Elektroprivrede BiH” i HZ HB kao i elektroprivreda iz Srbije, Crne Gore, Hrvatske i Slovenije, a poziv je upućen i “Elektroprivredi Sjeverne Makedonije”.\nPetrović: Sve spremno\nLuka Petrović, generalni direktor “Elektroprivrede Republike Srpske” (ERS), rekao je da je sve spremno za održavanje energetskog samita u Trebinju te da ERS, kao jedan od najjačih stubova razvoja Srpske, treba da ima tako značajan skup gdje će se raspravljati o svim važnijim temama za napredak.\n“Imamo mnogo prostora da napredujemo kako bismo bili u rangu evropskih elektroprivreda”, rekao je Petrović naglašavajući da je ERS i dalje najpovoljnija po cijenama električne energije za domaćinstva i za privredu.


„Privođenje antivaksera neće nikog naterati da se vakciniše“DEMOKRATIJA JE KAD SVAKO MOZE DA KAZE STA MISLI! | FELJTON.rs G-E0EWZBLP0V\nHome / SVET VESTI / „Privođenje antivaksera neće nikog naterati da se vakciniše“DEMOKRATIJA JE KAD SVAKO MOZE DA KAZE STA MISLI!\n„Privođenje antivaksera neće nikog naterati da se vakciniše“DEMOKRATIJA JE KAD SVAKO MOZE DA KAZE STA MISLI!\nPosted by: admin 16/05/2021\tin SVET VESTI, VESTI Leave a comment\nPet osoba, među kojima je i doktorka i predsednica pokreta „Živim za Srbiju“ Jovana Stojković, saslušano je zbog širenja lažnih vesti o vakcinaciji i koronavirusu i izazivanja panike, a potom i pušteno da se brani sa slobode. Iako je nesporno da u pandemiji treba sprečiti širenje lažnih vesti koje mogu ugroziti ljudsko zdravlje, pitanje je da li će privođenjem antivaksera država ubediti skeptične građane da se vakcinišu, ili je takav potez kontraproduktivan?\nProtest protiv pandemijskih mera u Beogradu, 20. mart 2021.\nSpecijalistikinja psihijatrije Jovana Stojković je među glavnim promoterima teorija zavere o Kovidu 19 na internetu. Ali, nije i jedina zdravstvena radnica koja relativizuje opasnost od zaraze i bezbednost vakcina, što dodatno poktrepljuje sumnju običnog sveta.\n„Jako je poražavajuće da zdravstveni radnici govore takve stvari, počinjem da se pitam da li smo mi završili iste škole…Ako govorimo o široj populaciji, oni nemaju medicinsko obrazovanje i prosto je, da kažem, pogrešno osuđivati narod ako ne želi da se vakciniše, ima dilemu ili neki strah, taj strah dolazi od informacija koje šire ljudi iz zdravstva„, kaže za Glas Amerike doktorka Tatjana Vešović, članica Glavnog odbora Sindikata lekara i farmaceuta Srbije.\nPrema istraživanju Beogradskog centra za bezbednosnu politiku s kraja 2020, trećina građana Srbije ne veruje u postojanje pandemije, a analiza BIEPAG-a pokazala je da je većina stanovnika Zapadnog Balkana protiv vakcinacije.\nVerovanje u teorije zavere je odraz nepoverenja u sistem, kaže socijalni psiholog i profesof na beogradskom Filozofskom fakultetu Dragan Popadić.\n„Kada kažemo sistem, to nije samo svet visoke politike, nego i nauke, svega onoga što se ljudima oficijelno predstavlja kao slika realnosti. U mnogo situacija, ta slika realnosti za običan svet, kao u matriksu, počinje da pokazuje neke svoje rupe i onda ko posumnja na jednom mestu, vrlo lako može da posumnja da i u drugim oblastima sistem radi protiv njega. I da je on kao mali ugrožen čovek žrtva sistema i da mu jedino preostaje, što antivakseri rade, da se što bolje organizuju i šire te informacije dalje“.\nMože li privođenje onih koji šire sumnju u vakcine ubediti nekoga da se vakciniše?\nNo media source currently available0:000:03:010:00\nZato je, smatra Popadić, privođenje antivaksera kontraproduktivno.\n„Ta antivakcinaška priča nije toliko priča o rizicima od vakcine koja nije detaljno ispitana… Priča ide od toga da postoje grupe u svetu ili kod nas koje su zainteresovane da manipulišu ljudima i tu postoji ta rezervisanost i strah od sistema. Ako se te priče šire, sistem koji na te priče reaguje hapšenjima, pretresima, ukidanjima Fejsbuka, samo potvrđuje te priče. Ljudi koji imaju tu vrstu paranoičnog straha i gledanja na svoju državu, Krizni štab, političare, koju god grupu, taj strah neće nestati i nikoga neće naterati da se vakciniše“.\nAli, nije samo delovanje antivaksera uzrok tome što građani zaziru od vakcinacije, smatra Popadić. Veći udeo ima zvanična verzija koju su nadležni u prvi mah predstavili javnosti, a koja se i danas provlači po medijima – da bolest nije ozbiljna. Među lekarima koji promovišu stavove slične privedenim antivakserima je i nekadašnji član Kriznog štaba, dečji pulmolog Branimir Nestorović, koji i danas često gostuje na pojedinim televizijama sa nacionalnom frekvencijom. On je na početku pandemije izjavio da je koronavirus „najsmešniji virus u istoriji“ i da žene mogu „u šoping u Italiju“.\n„Oni moraju da eksplicitno demantuju sami sebe, da demantuju lekare koji su neprestano bili na nacionalnim televizijama i pričali upravo ovu priču koja je sada proglašena opasnom pričom„, isitče Popadić.\nKako ubediti skeptične građane da prime vakcinu?\nDoktorka Tatjana Vešović smatra da o vakcinaciji treba da govore isključivo lekari, oni koji su preležali virus ili oni koji su primili vakcinu, a ne političari.\nTakođe, ističe da treba otvoreno reći da nisu poznati svi rizici i eventualne komplikacije, kao ni koristi od vakcina, jer pandemija traje svega godinu dana, ali da nema drugog načina da se spreči zaražavanje\n„Da se objasni i javnosti kaže da vakcina može da dovede i do kompliakcija, čak i možda, kako kažu do oboljevanja. Vakcinom ne možete da budete ni 100 posto zaštićeni, jer svako ko primi vakcinu, njegov odgovor će biti različit, kod nekoga će biti burniji, kod nekoga ga neće ni biti. Ali, prva stvar jeste da ćete, ako ste vakcinisani, prvo biti vi zaštićeni da ne možete da obolite, ili ako čak i obolite, da će klinička slika biti blaga, da neće doći do smrtnog ishoda. Drugo, nećete širiti virus, to je jako važno. Znači, to je 15 rečenica koje treba da se vrte na svim nacionalnim televizijama“.\nU Srbiji je, posle prvobitnog masovnog odziva, opalo veliko interesovanje za vakcinaciju, a ponuda vakcina prevazilazi potražnju – pa su vakcinu, kojoj je isticao rok, primili i građani iz regiona.\nPrema aktuelnim podacima, dato je skoro 2,5 miliona doza vakcina. Obe doze primilo je više od milion građana, a plan imunizacije predviđa da se ove godine vakciniše 20 odsto populacije – 1,75 miliona ljudi.\nPrevious: Tri ‘šta’ o dešavanjima u Srpskoj naprednoj stranci! SAMI SEBE CE UNISTITI, EKSPLODIRACE KAO KASIKARA\nNext: Antivakser doo: Zarađuju milione, od vakcine i korone „štite“ svojim preparatima, cipovana vakcina, zna svaki vas korak!


Menjaju li Kina i Rusija stav o Siriji? | Politika | DW | 22.03.2012\nMesecima su Kina i Rusija, dve sile sa pravom veta, sprečavale usvajanje rezolucije o Siriji u Savetu bezbednosti UN. Kako nasilje u Siriji „izmiče kontroli“, menja se i pozicija Moskve i Kine.\nU najvišem telu UN postignuta je saglasnost i jednoglasno je usvojena takozvana predsednička deklaracija u kojoj se zahteva kraj nasilja. Ovaj dokument nema težinu poput rezolucije, ali njeno jednoglasno usvajanje predstavlja jasan signal upućen Damaska.\nO novom pomaku na putu ka pravosnažnoj rezoluciji o Siriji, Lial Grant, britanski predsednik Saveta bezbednosti, ne želi da govori. Ovo pitanje treba postaviti Rusiji i Kini, kaže on: „Usvajanje ove predsedničke rezolucije predstavlja jasan znak da Savet bezbednosti jedinstveno stoji iza misije specijalnog izaslanika za Siriju, Kofija Anana,“ kaže britanski ambasador pri Ujedinjenim Nacijama.\nJedinstvo ima svoju cenu\nUzimajući u obzir stav Rusije i Kine, Francuska je ublažila svoj nacrt: u tekstu od stranice i po, ona se odriče osude Asadovog režima, i vlada i opozicija se u istoj meri pozivaju na obustavu vatre i na početak pregovora, a demonstrativno se ističu suverenitet i nezavisnost Sirije. Ovim ustupcima, omogućena je saglasnost Kine i Rusije. Ruski ambasador pri Ujedinjenim nacijama Vitalij Čurkin je ne krijući zadovoljstvo izjavio da se Savet bezbednosti konačno odlučio za pragmatičnu ocenu situacije u Siriji. On je rekao da nema zaokreta u ruskom stavu.\nRusija je tačno na liniji na kojoj se nalazi od izbijanja krize, rekao je Čurkin. Rusija i Kina su svojim vetom u više navrata sprečile osudu Asadovog režima. Iako ova, takozvana predsednička rezolucija, nema istu vrednost kao prava rezolucija, diplomate je ocenjuju kao jasan udarac protiv vođstva u Damasku.\nStvoreni uslovi za politički dijalog\nU dokumentu, 15 država članica ovog tela jednoglasno daju punu podršku Kofiju Ananu, specijalnom izaslaniku UN i Arapske lige za Siriju. To se odnosi i na plan od šest tačaka za rešenje sirijske krize, koji je Anan podneo vođstvu u Damasku. Planom je između ostalog predviđena obustava vatre koju bi nadgledale Ujedinjene nacije, zatim slobodan pristup humanitarne pomoći, puštanje na slobodu zarobljenika i povlačenje vladinih snaga iz uporišta protesta. U Berlinu je nemački ministar inostranih poslova Gido Vestervele govorio o „nužnom koraku napred“. Izrazio je nadu da su usvajanjem ove rezolucije stvoreni uslovi za politički dijalog između sirijskog vođstva i opozicije.\n„Sa nemačkog stanovišta, bilo je krajnje vreme da se učini ovaj korak napred. Dijalog je sada moguć i treba ga uspostaviti u interesu ljudi koji pate zbog nasilja.“\nPrema tome, nema ultimativnih zahteva u vezi sa sprovođenjem u delo Ananovog plana, takođe zbog intervencije Rusije. U usvojenoj verziji, Kofi Anan se poziva da Savet bezbednosti redovno informiše o nastavku misije. U skladu sa time, Savet bezbednosti će razmatrati dalje korake, rečeno je dalje.\nAutori: Tomas Šmit, Njujork / Mirjana Veljković-Kine\nKljučne reči sirija, rezolucija\nTrajni link https://p.dw.com/p/14P2R


BANJALUKA, Cijene nafte i naftnih derivata u RS su zbog rada Rafinerije nafte Brod i povoljnije akcizne politike najniže u regionu, što je dovelo do toga da sve veći broj vozača iz FBiH i susjednih zemalja dolazi u RS kako bi svoje rezervoare napunili do vrha i uštedjeli.\nNa pumpama “Nestro petrola”, najvećeg maloprodajnog lanca u RS i BiH, litar supera plus košta 2,41 KM, bezolovnog benzina 95 oktana 2,31 KM, a eurodizela 2,31 i 2,32 KM.\n“Odranije je poznato da veliki broj vozača u svom tranzitu namjenski staje na pumpama u RS da bi napunili rezervoare. Učestali dolasci vozača striktno po gorivo kod nas su posebno vidljivi u pograničnim područjima”, rekao je Stević.\nIz Rafinerije nafte Brod, koja cijenama utiče na formiranje nižih tržišnih cijena goriva u RS, najavljuju nove investicije. Ruska kompanija “Zarubežnjeft”, vlasnik brodske Rafinerije, najavila je da će u naredne četiri godine uložiti 760 miliona evra u povećanje rafinerijskih kapaciteta.\nRusi su, između ostalog, najavili da će do 2016. godine kapacitet Rafinerije u Brodu biti povećan sa 1,2 miliona na tri miliona tona godišnje, te iskazali namjeru da učestvuju u trci za kupovinu benzinskih pumpi OMV-a u BiH i Hrvatskoj.\nU Udruženju vlasnika benzinskih pumpi u RS ocjenjuju da će shodno približavanju BiH evropskom putu akcizna politika za gorivo biti pooštrena po scenariju kakav se dešavao u Sloveniji i Hrvatskoj.\n“Na putu predstojećih integracija nećemo zadržati trenutno niske cijene goriva”, smatra Stević. Nezavisne novine\nTagovi: benzinske pumpecijene nafte i naftnih derivataljubo stevictopvazno\n14.11.2018 | 9:50


Ova TRI znaka ce imati NAJVISE PARA u FEBRUARU, ocekuju ih VELIKI DOBICI! -\nNekim znacima ce mesec februar doneti neke zivotne uspehe, nekim znacima ce doneti pocetak nove veze, a pripadnicima ova TRI znaka ce mesec februar doneti mnogo novca. Upravo zvezde njima otkrivaju da ih ocekuju brojni novcani dobici…\nPrvi znak koji ce imati MNOGO NOVCA tokom FEBRUARA je BIK:\nDragi bikovi vama nikada nije bilo previse stalo do materijalnih stvari, ali daleko od toga da vi niste svesni vaznosti novca. Iako vi trenutno imate nekih manjih problema sa finansijama, vas uskoro ocekuju resenja za te probleme, a resenja ce vam predstavljati brojni novcani dobici. Vama ce mesec februar upravo doneti mnogo novcanih dobitaka i vi cak ni onih najmanjih problema sa novcem necete imati tokom februara meseca.\nVas prvi novcani dobitak ocekuje vec 9. februara i taj dobitak ce vas prosto iznenaditi, a posle toga vas ocekuju drugi dobici kako zahvaljujuci uspesima na poslu, tako i zahvaljujuci sreci zvezda koja ce vas pratiti tokom celog februara.\nProblemi sa novcem ce za vas postati samo proslost, vi cete novca tokom februara meseca imati zaista mnogo.\nDrugi znak koji ce imati MNOGO NOVCA tokom FEBRUARA je LAV:\nDragi lavovi vi zaista mnogo vodite racuna o vasim finansijama pa su zbog toga vasi finansijski problemi veoma retki. Medjutim, vama uskoro pocinje mesec tokom kojeg uopste necete morati da vodite racuna o novcu, naime vas tokom februara ocekuju brojni novcani dobici koji ce vam doneti pravo malo bogastvo. Vec 6. februara vas ocekuje prvi novcani dobitak i taj dobitak ce vasu finansijsku situaciju potpuno promeniti, a u nastavku februara vas ocekuju brojni drugi novcani dobici. Vas tokom februara takodje ocekuje odlicna poslovna ponuda, vi cete tokom februara imati ponudu da pocnete obavljati mnogo placeniji posao, a vi o toj ponudi trebate razmisliti. Vama ce polozaj planeta odgovarati narucito u periodu izmedju 5. i 15. februara i vi tada takodje trebate razmisliti o investiranju vaseg novca posto vam se svaka investicija moze isplatiti. Vas najveci dobitak tokom februara meseca ocekuje 26. februara i taj dobitak ce vam doneti ogromnu kolicinu novca.


U Zalužanima počela montaža pokretne bolnice | Glas Laktaša - Nezavisni online magazin\nU Zalužanima počela montaža pokretne bolnice\nLAKTAŠI, 30. aprila – Vršilac dužnosti direktora Republičke civilne zaštite Milan Novitović rekao je večeras Srni da je na Autodromu u Zalužanima kod Banjaluke počelo pokazno postavljanje pokretne bolnice koju je nabavila Vlada Republike Srpske u cilju suzbijanja virusa korona i eventualnog liječenja građana.\nIstovar mobilne bolniceFoto: RTRS\nNovitović je rekao da je u tom smislu završena primopredaja, te da pokaznom montiranju, između ostalog, prisustvuju pripadnici Civilne zaštite i lokalnih zajednica koji imaju mogućnost da predlažu lokacije na kojima će ta bolnica eventualno biti.\nOn je naveo da isporučioci bolnice imaju zadatak da taj objekat predstave i prvi put postave kako bi se u smjeru njene samostalne montaže obučili i pripadnici Civilne zaštite.\nNovitović je naglasio da je obaveza isporučilaca da predaju bolnicu Institutu za javno zdravstvo Srpske montiranu, nakon čega će Republički štab za vanredne situacije i Vlada Srpske odlučiti o njenom uskladištenju, čuvanju bolnicu i onima koji će je postavljati i montirati.\nOn je dodao da je riječ o kompletnoj bolnici koja se postavlja na 6.000 kvadrata.\nNovitović je poručio da je ona u ovom trenutku namijenjena suzbijanju štetnih posljedica virusa korona, ali da će, kada se vanredno stanje završi, koristiti Srpskoj u svakom trenutku i na bilo kom mjestu.\nMinistar zdravlja i socijalne zaštite Republike Srpske Alen Šeranić izjavio je danas da je Civilna zaštita zadužena da sačini plan lokacija gdje pokretna bolnica može biti iskorištena ukoliko bude rastao broj pacijenata zaraženih virusom korona, a bolnički kapaciteti popunjeni.\nPrethodni tekstKORONA VIRUS OZBILJNO NAPADA Od posljedica opasne zaraze umrle još četiri osobe u Srpskoj\nSledeći tekstDvije osobe poginule na putu Banjaluka-Prijedor


MILOŠ VUČEVIĆ U VUKOVARU: Srbi moraju da imaju pravo da upotrebljavaju svoj jezik i pismo (FOTO) | Novosti.RS\nPo dolasku, Vučević je prvo prisustvovao jutarnjoj liturgiji u manastiru Uspenja Presvete Bogorodice u Dalj planini, a potom je obišao Saborni hram i Srpski dom u Vukovaru čija je obnova finansirana sredstvima Vlade Republike Srbije, a nakon toga i FK Vuteks Sloga iz Vukovara gde je razgovarao sa Upravom tog kluba koji je takođe pomognut sredstvima Republike Srbije.\n- Drago mi je što ponovo imam priliku da se sretnem sa vladikom Heruvimom i predstavnicima srpskih institucija i organizacija u Vukovaru, a izuzetno sam zadovoljan što vidim da je ono što je započeto pre dve godine, danas i završeno. Govorim o zgradi Srpskog doma, potpuno obnovljenoj na ponos svih Srba koji žive ovde.\nČujem reči zahvalnosti naših sunarodnika za obnovu ovog hrama, koje upućuju predsedniku Vučiću, ali ne samo za tu investiciju u Vukovaru, već i za one širom Hrvatske, gde god žive Srbi - rekao je gradonačelik Vučević i osvrnuo se na nemile događaje u nadomak Vukovara koji su uznemirili javnost baš u vreme proslave najvećeg hrišćanskog praznika – Uskrsa.\nOn je kazao da je to slika koja ne treba ni Srbima ni Hrvatima, dodajući da Dolazi iz Novog Sada gde su potpuno ravnopravno pored srpskog jezika u službenoj upotrebi još četiri jezika.\n- I dalje ne razumem šta je problem sa ćirilicom u Vukovaru, ni kome to smeta – naglasio je Vučević. - Korišćenje ćiriličnih natpisa je u skladu ne samo sa hrvatskim zakonima, nego i sa evropskim regulativama i međunarodnim standardima i Srbi moraju da imaju prava da upotrebljavaju svoj jezik i pismo. Ponosan sam što je na teritoriji Novog Sada rodna kuća Bana Jelačića i što je država Srbija finansirala projekat kojim je Hrvatsko nacionalno vijeće u Srbiji kupilo i obnovilo njegovu rodnu kuću. Srbi na ovom području žive vekovima i to mora da se uvažava, prvenstveno ako želimo da živimo jedni sa drugima i da se zajedno borimo za bolji i kvalitetniji život.\n- Zajednički cilj nam je da negujemo kulturu, čuvamo jezik, pismo i našu tradiciju, a na prvom mestu Srpsku pravoslavnu crkvu na ovim prostorima. Složni i ujedinjeni šaljemo poruku ljubavi, koja treba sve da nas okuplja, a cilj nam je da zaboravimo na netoleranciju i da zavlada preko potrebna harmonija radi prosperiteta i boljeg suživota - istakao je vladika Heruvim.\nMiloš Vučević gradonačelnik Miloš Vučević poseta Hrvatska Vukovar Srbi u Hrvatskoj Vučević


Dodik i Primakov: Dobri odnosi BiH i Rusije, posebno privredna saradnja Rusije i RS\nPrimakov i Dodik u Banjoj Luci\nPredsjedavajući Predsjedništva Bosne i Hercegovine Milorad Dodik razgovarao je u Banjoj Luci sa poslanikom Državne dume Federalne skupštine Ruske Federacije i predsjednikom Ruske humanitarne misije Jevgenijem Primakovim.\nTokom sastanka konstatovano je da su odnosi BiH i Ruske Federacije dobri, kao i da su dobre i pretpostavke da se ta saradnja unapređuje u svim oblastima. Naglašeno je i da je ta saradnja posebno dobra sa Republikom Srpskom, u koju je Ruska Federacija ušla sa značajnim investicijama.\nDodik i Primakov razgovarali su i o aktuelnim političkim pitanjima u BiH, s naglaskom na formiranje vlasti na nivou BiH, ali i evropskim integracijama za koje je u BiH postignut konsenzus.\nRanije danas Primakov se sastao i sa predsjednikom Narodne skupštine Republike Srpske Nedeljkom Čubrilovićem. Čubrilović je rekao da Narodna skupština ima prijateljsku saradnju sa Zakonodavnom skupštinom Sankt Peterburga, te da je nakon posjete predsjednika Savjeta Federacije Federalne skupštine Rusije Valentine Matvijenko međuparlamentarna saradnja podignuta na viši nivo, što je od posebnog značaja za parlament Srpske.


KIC pop hor pjeva Uz Maršala Tita - Gracija\nNaslovnicaNaše pričeKIC pop hor pjeva Uz Maršala Tita\nKIC pop hor pjeva Uz Maršala Tita\nIz hora podsjećaju da su i Tito i Jugoslavija neizostavan dio naše slavne slobodarske prošlosti 20. vijeka, a Tito – simbol antifašističkog pokreta, 35 godina predsjednik Socijalističke Federativne Republike Jugoslavije, predsjednik Saveza komunista Jugoslavije i vrhovni komandant Jugoslovenske Narodne Armije.\nPjesma “Uz maršala Tita”, inače je izvedena prvi put u novembru 1943. godine na Drugom zasijedanju AVNOJ-a. Za tu pjesmu tekst je napisao književnik Vladimir Nazor, muziku dirigent i kompozitor Oskar Danon. Dirigentica KIC pop hora je Petra Ivanović, a menadžerka hora Snežana Burzan potpisuje ideju i realizaciju ovog muzičkog spota. Montažer je Nemanja Dragović.\nViše od 30 članova ovog jedinstvenog i veoma popularnog hora, različitih profesija i generacija, okupilo se, virtuelno, iz svojih domova, želeći da i na ovaj način daju doprinos kako godišnjici Titove smrti tako i višegodišnjem horskom angažmanu na širenju i popularizaciji ideja antifašizma.\nPodsjetimo da je KIC pop hor za tri godine postojanja, pod okriljem NVU Kutak, priredio više od 20 koncerata ili nastupa partizanskog i antifašističkog repertoara iz projekta “Bez dileme – antifašizam”, kako u zemlji na trgovima ili salama: Podgorice, Tivta, Herceg Novog, Bara, Pljevalja, Nikšića, Danilovgrada i dr, tako i u regionu, u Sarajevu, Prijepolju i nezaboravni spektakl u prepunoj Kombank dvorani prošlog oktobra za Dan oslobođenja Beograda.\nHor je 29. novembra 2018. godine objavio svoj prvi muzički spot “Bilećanka”, a prošlog decembra snimio je povodom 75 godina od oslobođenja Crne Gore drugi muzički spot za jednu od najljepših crnogorskih partizanskih pjesama “Teče Tara”.\nKIC pop hor je dobitnik Povelje Saveza udruženja boraca NOR-a i antifašista Crne Gore za posebne zasluge u razvoju i unaprjeđenju antifašizma u našoj državi (maj 2018).\nOstanite doma i uživajte i u njihovom izvođenju pjesme “Uz maršala Tita”\nPrethodni članakZaposleni NLB Banke obezbijedili pakete hrane i higijene za bebe za porodice u stanju potrebe\nNaredni članakFASHION COMPANY OTVARA VRATA SVOJIH PRODAVNICA


Udruženje "Kombi prevoz putnika" saopštilo je da je postiglo dogovor sa predstavnicima Ministarstva građevinarstva, saobraćaja i infrastrukture da nastave sa radom po postojećim zakonskim propisima, uz dodatna preregistrovanja postojećih delatnosti.\nIz tog Udruženja su saopštili da su kroz razgovore konstatovali da postojeći zakonski propisi omogućavaju da se vid delatnosti koji obavlja veći deo članova Udruženja "Kombi prevoz putnika", može obavljati uz dodatna preregistrovanja postojećih delatnosti. Većina udruženja kombi prevoznika u okviru svojih delatnosti, ili u okviru turističkih agencija i privrednih društava koje imaju, mogu da registruju dodatnu vrstu usluge koje pružaju - iznajmljivanje vozila sa ili bez vozača.\nKako se navodi, takođe je konstatovano da će se izmenom Zakona o prevozu putnika u drumskom saobraćaju ("Sl. glasnik RS", br. 68/2015), koja je najavljena za 2018. godinu, nakon sprovedenih analiza potreba za ovim vidom prevoza, nacionalnih zakonodavstva zemalja EU i javnih rasprava, utvrditi mogućnost i način učešća ovih vozila u prevozu putnika u drumskom saobraćaju.\nZbog dogovora koji je postignut sa nadležnima, kombi prevoznici odustali su od protesta koji je trebalo da bude održan 27. februara 2017. godine.\nIzvor: Vebsajt Politika, 25.02.2017.


Zečević ponovo u Partizanu - Sportskacentrala.com\nZečević ponovo u Partizanu20.04.2017 14:30hŽarko Zečević imenovan je za potpredsednika ženskog košarkaškog kluba Partizan.\nNekadašnji generalni sekretar fudbalskog kluba izabran je na Sednici KŽK Partizan 1953, kojom je predsedavao prvi čovek kluba Živomir Novaković, prenosi Kosarka24.rs. Takođe, mesto potpredsednika dodeljeno je i Radovanu Drakšiću. KŽK Partizan 1953 naredne sezone nastupaće prvenstvu Srbije i regionalnoj WABA ligi. Akcenat u narednom periodu biće poboljšanje rada u mlađim kategorijama kluba.\nZečević se pre više od deset godina povukao sa mesta generalnog sekretara fudbalskog kluba. Podsetimo, prethodno je podržavao kandidature Zorana Popovića i Milorada Vučelića za funkciju predsednika FK Partizan.


Poskupljuje cestarina u Federaciji – Magazin Plus\nHome/Poskupljuje cestarina u Federaciji\nVlada Federacije BiH izmijenila je jučer na hitnoj sjednici Uredbu o naplati naknade za korištenje autoputa “A1”, utvrdivši nove cijene. Cestarina na pravcu Jošanica – Lučani u dužini od 45 kilometara sada iznosi od 5,4 KM za prvu, do 21,6 KM za četvrtu kategoriju vozila.\nFederalna Vlada utvrdila je i Nacrt zakona o poštanskom prometu Federacije BiH /FBiH/ kojim se uređuju osnovna pitanja organizacije, uslovi i način pružanja poštanskih usluga u unutrašnjem i međunarodnom poštanskom saobraćaju.\nFederalna Vlada jučer je upoznata o Informaciji o zahtjevima Saveza samostalnih sindikata BiH s protesta održanih 30. maja i zaključila da će izjašnjavanje na te zahtjeve pripremiti kabinet premijera FBiH i Generalni sekretarijat Vlade FBiH.\nVlada je utvrdila Prijedlog Zakona o istraživanju i eksploataciji nafte i gasa u FBiH kojim se uređuju uslovi, način i postupak dodjele ugovora i izvođenje istraživanja i eksploatacije nafte i gasa na prostoru FBiH na načelima održivog razvoja energetskog sektora.\nNa sjednici utvrđen je i Parlamentu FBiH na usvajanje po skraćenoj proceduri upućen Prijedlog zakona o dopuni Zakona o zdravstvenoj zaštiti, kojim se opštinama daje pravo i na osnivanje lječilišta, uz neke druge ustanove zdravstvene zaštite.\nVlada je usvojila Izvještaj o radu Međuentitetskog tijela za životnu sredinu u 2012. godini i zatražila od Ministarstva spoljne trgovine i ekonomskih odnosa BiH da nastavi aktivnosti na izradi i usvajanju Zakona o životnoj sredini na državnom nivou.\nFederalna Vlada prihvatila je Informaciju o objektima prenosne mreže jačine 400 kilovata od strateškog značaja za FBiH. Riječ je o dalekovodima Banjaluka – Bihać – Lika, Bihać – Livno/Tomislavgrad, Livno/Tomislavgrad – Mostar 4, Livno/Tomislavgrad – Zenica, Livno/Tomislavgrad – Konjsko/Velebit, Zenica – Jelah, Zenica – Sarajevo 10, Tuzla/TE Tuzla – Đakovo, te trafo-stanicama Bihać, Jelah, Livno/Tomislavgrad, Zenica i Gradačac.\nVlada FBiH smatra neophodnim da strateške objekte oba entiteta treba analizirati po istim kriterijumima radi obezbjeđivanja optimalnog tehničkog i ekonomskog razvoja.


Privatizacija "Severa" ipak poništena\nnije naduvala dugove?\nBEOGRAD - Prodaja subotičkog "Severa" nije stopirana, samo čekamo da sudski veštaci utvrde pravo stanje dugova ove firme prema "Kontinental banci", kaže Branko Pavlović, direktor Agencije za privatizaciju.\n- Mala je mogućnost da su potraživanja ove banke prema "Severu"prikazana u realnom iznosu. U svakom slučaju, tender je poništen, pa čak i da se pokaže da je "Kontinental banka" u pravu, u šta sumnjam, ne bi mogla, pre raspisivanja novog tendera, ponovo da bude razmatrana ponuda austrijske firme ATB, tvrdi Pavlović.\nKako saznajemo u ovoj banci, koja više od 10 godina, što za plate ili izvozne poslove, kreditira ovo subotičko preduzeće, nije reč o naduvanim, već potpuno realnim iznosima. Bilansi banke su pod lupom privatizacionog savetnika Vlade Srbije, jer je u većinskom državnom vlasništvu.\nSaša Dejanović, zamenik direktora "Kontinental banke", nije želeo da iznosi koliko im "Sever" duguje, ali je naglasio da će se u razumnom roku pronaći rešenje. Imajući u vidu da je "Kontinental" državna banka, kompromis oko dugova "Severa" moraće da ide na uštrb budžeta. Uskoro treba da bude raspisan tender za prodaju "Kontinental banke", tako da je nemoguće da su nerealno prikazani bilansi u dokumentaciji, tim pre što su rađeni prema međunarodnim standardima, tvrdi naš izvor iz ove novosadske banke.\nU javnosti je objavljeno da je ova banka prikazala dugove "Severa" prema poveriocima Pariskog i Londonskog kluba u stopostotnom iznosu, iako su delom otpisani. Međutim, u ovoj banci napominju da i u okviru ova dva kluba postoje različiti poverioci i da kod nekih nema oprosta. U ovoj banci odbacuju i spekulacije da su obračunali zelenaške kamate i kažu da su nudili poslovodstvu "Severa" tri predloga o reprogramu dugova, ali da su ih oni odbacili.\nRadovan Jelašić: Struja pojačava inflaciju\n16:38h Štrajk radnika u Industriji mermera "Venčac"\nCena električne energije za mnoge poskupela za 26 odsto\n"Zastava" - Sopstvenim sredstvima do zdrave fabrike\nZavršeni protesti radnika "Jugoremedije"\nKamate u Prokredit banci do 5,6 odsto\nPredrag Stojaković promoter 064 mreže\nPrvi voz za hrvatsko more\nNovi centar Poreske uprave


Počinje vraćanje nadležnosti: SNSD poslao četiri dokumenta\nZakoni BiH prestaju da važe\nU ime vladajuće koalicije, SNSD je u Narodnu skupštinu poslao dokumente o prenosu nadležnosti sa Republike Srpske na BiH i postupku vraćanja nadležnosti.\nU skladu sa ranijim najavama Milorada Dodika, posebna sjednica Narodne skupštine biće održana polovinom novembra.\nU parlament Srpske danas su stigla četiri dokumenta: Informacija o prenosu nadležnosti Republike Srpske na nivo BiH, Informacija o prenosu nadležnosti sa Republike Srpske na nivo BiH u oblasti odbrane i bezbjednosti, Informacija o pravosudnim institucijama BiH i Informacija o prenosu nadležnosti u oblasti indirektnog oporezivanja.\nSvaka od ovih Informacija na kraju ima predložene zaključke, koje bi Narodna skupština trebalo da usvoji, a iz njih, za pola godine, da proisteknu zakoni koji bi značili vraćanje nadležnosti na RS.\nKada je u pitanju prva, uopštena Informacija o prenosu nadležnosti, njeni zaključci, osim da NSRS usvaja Informaciju, glase: „Narodna skupština Republike Srpske zadužuje Vladu Republike Srpske da u roku od šest mjeseci uputi na razmatranje i usvajanje u Narodnu skupštinu zakone i druge propise koji će omogućiti nesmetano funkcionisanje Republike Srpske. Zakoni i drugi propisi kojima je izvršen porenos nadležnosti sa Republike Srpske na institucije BiH neće se primjenjivati na teritoriji Republike Srpske od dana stupanja na snagu zakona iz tačke 2. ovog zaključka. Ovi zaključci stupaju na snagu narednog dana od dana donošenja“.\nKada je riječ o Informaciji o odbrani, predloženo je da Narodna skupština povuče saglasnost na Odluku od 30. avgusta 2005. i na Odluku o davanju ovlaštenja Vladi RS da potpiše sporazum o prenosu nadležnosti iz oblasti odbrane na institucije BiH sa Vladom FBiH od 28. decembra 2005.\n– Narodna skupština zadužuje Vladu Republike Srpske da povuče saglasnost na Sporazum o prenosu nadležnosti iz oblasti odbrane na institucije BiH potpisan sa Vladom FBiH. Narodna skupština zadužuje Vladu da u roku od šest mjeseci uputi na razmatranje i usvajanje u Narodnu skupštinu zakone iz oblasti odbrane i bezbjednosti. Zakon o odbrani BiH i Zakon o službi u Oružanim snagama BiH neće se primjenjivati na teritoriji Republike Srpske od dana stupanja na snagu zakona iz oblasti odbrane i bezbjednosti – glase predloženi zaključci.\nSlično je i sa Informacijom o nadležnostima iz oblasti indirektnog oporezivanjima. Narodna skupština takođe povlači saglasnost koju je zaključkom od 30. oktobra 2003. dala da se nadležnost iz oblasti indirektnog oporezivanja prenese na PS BiH kako bi se omogućilo usvajanje Zakona o sistemu indirektnog oporezivanja BiH.\nNakon toga, Vlada RS bi u NSRS u roku od šest mjeseci uputila zakon o porezu na dodatu vrijednost u Republici Srpskoj i zakon o akcizama RS, što znači da bi nakon toga zakoni BiH prestali da važe u Srpskoj.\nNa identičan način planirano je i vraćanje nadležnostiu iz oblasti pravosudnih institucija BiH: Narodna skupština prvo povlači svoju saglasnost iz februara 2004. godine, potom zadužuje Vladu da povuče saglasnost sa Sporazuma o uspostavljanju VSTS BiH, da NSRS predloži zakon o VSTS RS, a nakon toga u Srpskoj više se ne bi primjenjivao Zakon o VSTS BiH.\nAko javni prevoz bude obustavljen, krivicu snosi gradonačelnik\nOpoziv načelnika u Višegradu nije uspio\nŠekara: Opozicija daje krila dušmanima da gaze Srpsku i srpski narod\nOdgovor poslaniku PDP-a\nSNSD: Trebinje i Hercegovina odavno budni i trijezni


Sve više mladih odustaje od školovanja zbog korone\nTanjug 5. januara 2021. 10:20\nRIM – Više od 34 hiljada mladih Italijana između 14 i 18 godina mogli bi napustiti nastavu pre kraja školske godine, a jedan od razloga je nastava na daljinu, to jest onlajn, piše denvni list “Avenire”, ali je tema na prvim stranama gotovo svih italijanskih medija.\nIstraživanje pod nazivom ”Mladi i korona”, koje je obavljeno po narudzbi nevladine organizacije “Sejv d’čildren” pokazalo je da su mladi zasićeni, umorni, nesigurni, nervozni i zabrinuti situacijom i da sve veći broj prestaje da prati nastavu onlajn. Glavni razlozi su slaba internetska veza i teškoče da se koncentrišu na lekcije putem kompjutera.\nPrema statističkim podacima, jedan od osmoro italijanske dece i mladih ili 850 hiljada nema ni kompjuter ni tablet, a na siromašnijem jugu Italije taj broj je još veći i tu jedno od petero školske dece nema tehničke mogućnosti da prati nastavu onlajn.\nIstraživanje je takodze pokazalo da 65 odsto mladih veruje da oni plaćaju cenu “nesposobnosti odraslih da organizuju direktnu nastavu u vreme pandemije”, 43 odsto tvrdi da su nepravedno optuženi od starijih kao glavni krivci za prenos zaraze kovida19, a 42 odsto veruje da nije pošteno da odrasli mogu ići na posao a dzacima nije dozvoljeno da pohadzaju nastavu u školama.\nŽirafa u skopskom ŽO umrla najverovatnije od infarkta\nLašet garant nastavka politike Angele Merkel\nJ. Koreja: Pad broj obolelih, ali stroge mere i dalje na…\nIran nastavio vežbu, potopljen „neprijatelj“ u Indijskom…\nNajmanje 12 poginulih u pucnjavi na severu Avganistana\nPrva kazna za torturu\n- Znači, spavaj.


Grčka policija raspoređena oko parlamenta\nDemonstracije održane prije sedam dana prerasle su u nasilje, u kojem su u centru grada paljene zgrade\nGrčka policija za razbijanje demonstracija raspoređena je u nedjelju navečer oko zgrade parlamenta u Atini, tokom novih demonstracija protiv mjera štednje uoči razgovora u Briselu o isplati novog paketa pomoći od 130 milijardi eura kako zemlja ne bi bankrotirala.\nViše od 1.000 demonstranata okupilo se ispred parlamenta u poslijepodnevnim satima.\nDemonstracije održane prije sedam dana prerasle su u nasilje, u kojem su u centru grada paljene zgrade.\nNova anketa pokazala je da 73 posto Grka želi da zemlja ostane u eurozoni.\n“Mjere štednje teško pogađaju penzionere. Ne možemo samo sjediti i ne činimo ništa”, izjavio je penzionirani radnik državne elektrodistribucije Kostas Senakis (70), čija će mjesečna penzija biti ponovo umanjena poslije vladine odluke u subotu.\nNova anketa pokazala je da 73 posto Grka želi da zemlja ostane u eurozoni, ali da samo 49 posto vjeruje da će državi to uspjeti u naredne dvije godine.\nGrčka se nada da će na sastanku u ponedjeljak u Briselu biti usvojen paket pomoći koji bi spriječio bankrotiranje države 20. marta, kada za naplatu prispijevaju dugovi prema stranim kreditorima.\nIzvor iz grčke vlade potvrdio je da je premijer Lukas Papademons u nedjelju otputovao u Brisel uoči razgovora u ponedjeljak, ali nije rekao s kim će se sastati.\nGrčka vlada usvojila paket mjera štednje\nMjere štednje su uvjet EU i MMF-a za novi paket pomoći Grčkoj u vrijednosti od 130 milijardi eura.\nĐorđe Kostić uživo o demonstracijama u Grčkoj\nOdluka o pomoći Grčkoj očekuje se u ponedjeljak. Nakon održane videokonferencije, predsjedavajući eurogrupe, Jean-Claude Juncker, rekao je da predstoje pregovori o tehničkim detaljima. Odnose se na detaljne liste potrebnih ušteda u Grčkoj i vremenskog okvira za njihovo provođenje. Uživo iz Grčke javio se reporter Al Jazeere Đorđe Kostić.\nOhrabrenje Grčkoj iz Brisela\nOdluka o pomoći Grčkoj očekuje se u ponedjeljak. Nakon održane videokonferencije, predsjedavajući eurogrupe Jean-Claude Juncker je rekao da predstoje pregovori o tehničkim detaljima. Odnose se na detaljne liste potrebnih ušteda i vremenskog okvira za njihovo provođenje.


U cilju bolje promocije manifestacionog turizma i turističke ponude opštine Gračanica Turistička organizacija Gračanice je pokrenula inicijativu ažuriranja objedinjenog Kalendara manifestacija u 2018. godini.\nU želji da se što više manifestacija nađe u Kalendaru manifestacija za nastupajuću godinu TOG poziva sve institucije, organizacije i pojedince koji se bave organizovanjem manifestacija na teritoriji naše opštine da uzmu učešće u ovoj akciji. Potrebno je da se najkasnije do srede, 20.12.2017. godine, do 12 časova jave Turističkoj organizaciji Gračanice kako bi im bila prosleđena forma koju treba popuniti, saopšteno je iz TOG-a.\nNa Kalendaru manifestacija 2018. će se naći sve kulturne, zabavne, sportske, gastronomske, privredne, filmske i pozorišne manifestacije, kao i sajmovi, jubileji i praznici.\nKalendar manifestacija 2018. će biti objavljen na sajtu TO Gračanice, a biće pripremljen i u štampanom obliku, za potrebe distribuiranja na domaćim i stranim sajmovima turizma i u turističkom info centru TO Gračanice.\nCilj ove aktivnosti TO Gračanice je bolja promocija i povećanje posećenosti na svim manifestacijama koje se održavaju na teritoriji opštini Gračanica.\nPortalu GračanicaOnlajn prva nagrada kosovskog tima UN -a za serijal filmova „Život na manjinski način“\nObjavljeno 15. decembra 2017. by Ivan MiljkovićU kategoriji Društvo\n17. januara 2019., 22:19


Od subote u podne do ponedeljka rade samo prodavnice hrane, apoteke i pumpe\nKon je danas posle sednice Kriznog štaba za suzbijanje epidemije rekao da će od ponedeljka srednjoškolci preći na onlajn nastavu.\nEpidemiolog Predrag Kon izjavio je danas da bi dugotrajno zaključavanje bila “teža opcija” za Srbiju i da su donesene mere “rešenje za sada”.\n“Zatvaranja su neophodna, ali ne sme sve da se svede na njih, jer se onda vrtimo u krug. Dugotrajno zaključavanje bi bilo teža opcija”, kazao je Kon i dodao da građani Srbije moraju da nastave da se vakcinišu.\n“Vakcinisani građani povećavaju barijeru imunuteta, tako treba da nastavimo, jer je vakcinacija jedini put“, napomenuo je on.\nUpitan da li su postojala neslaganja sa političkim delom Kriznog štaba, Kon je rekao da je na sednici bilo “razmene mišljenja”.\n“Šta je bilo na sednici, to ostavljam za taj događaj, bila je razmena mišljenja, a rezultat toga su ove mere, nastavićemo dalje da razgovaramo”, kazao je on.\nUpišite tekst * × six = six


Mediji: Marija Karan oprostila batine bivšem – ponovo su zajedno\nM. P. 7. aprila 2022. 01:11\nŠta god da je Marija Karan procenila da je najbolje za nastavak njenog burnog ljubavnog života sa IT stručnjakom Vladanom Balabanom, čini se da pomirenje sa čovekom koji ju je udario pre pet meseci ipak šalje pogrešnu poruku brojnim ženama….\nRavnopravnost polova čini se kao iluzija u društvu u kojem slabiji pol još uvek ne veruje da je jednak položaj s muškarcima zaista moguć i ovo se dokazuje na više različitih primera kod nas. Ali dok su neravnomerna zastupljenost pri zaposlenju ili nejednake zarade neka od suštinski gorućih pitanja, ipak nijedna tema ne može da parira onoj najkritičnijoj, a to je fizičko nasilje.\nKada se najzad izborimo za to da žena zaslužuje da živi kakav god da je “prestup” načinila u svom partnerskom odnosu, a vrlo često ništa nije ni uradila, valjda ćemo se lako dogovoriti i o zaradama. A naše javne ličnosti viđene su kao jedan od najvidljivijih kanala komunikacije u nastojanjima da se zaštite osnovna ženska, a zapravo ljudska prava. Stoga smo u više navrata imali primere poznatih žena koje su javno istupale, nekad na sopstvenim primerima, a nekad kao podrška drugim ženama, glasno poručujući da je nasilju došao kraj.\nUzimajući u obzir sve što je iznad navedeno, sami odlučite da li slučajevi poput onog Marije Karan (39) nesvesno prave korak unazad u svemu o čemu je kod ove borbe reč. Naravno da poznata glumica nije istupila i javno podržala nasilje niti išta slično, ali da li nam svojim primerom tiho poručuje da nasilje nekada treba prećutati?\nNaime, kako pišu domaći mediji, Karanova se odnedavno vratila svom partneru Vladanu Balabanu s kojim je pre pet meseci prošla kroz prilično velik skandal u javnosti kada se pročulo da je ovaj IT stručnjak fizički nasrnuo na glumicu.\nSrpska glumica divljala na setu, evo šta joj se nije svidelo\nEvo zašto je srpska glumica izabrala Los Anđeles: Srbija je prelepa…\nTada su svi domaći mediji brujali o incidentu u kojem je u mrklo doba noći u srpskoj prestonici Balaban udario Marijinu desnu stranu lica, a kasnije je otkriveno da je glumica takođe imala modrice po butinama i kolenu, zbog čega je završila u Urgentnom centru. Da nije ostala sasvim pasivna u ovom aktu nasilja, govori podatak da mu je pošteno razlupala auto, na čijem je krovu navodno sedela kada je policija stigla na uviđaj, ali njena reakcija na nasilničko ponašanje partnera ipak je i ostala na tome.\nPosted by Vladan Balaban on Saturday, January 11, 2014\nZbog 30 godine mlađe je ostavio Moniku Beluči, u Kanu nije mogao da skine ruke s…


Miona Marković: Autentičnost - najbitniji element umjetnosti :: Dešavanja u Bijeljini ::\n06. March 2021. / 18:40\nMiona Marković: Autentičnost - najbitniji element umjetnosti\n"Nije interesantno raditi ono što nas ne prodrma. Postoje nekad oni `masni` likovi koje dobijete jednom u deceniji da odigrate, ako i toliko. Ja sam imala sreće da takvu ulogu prvi put odigram u 23. godini. Priprema je trajala nepuna tri meseca", navodi Miona\nGlumica Miona Marković ostvarila je uloge u serijama "Koreni", "Žigosani u reketu" i "Močvara", a uskoro će bijeljinska publika imati priliku da je gleda i u novoj predstavi Gradskog pozorišta "Semberija".\n"Ne radim sada mnogo u Beogradu i zbog toga sam mogla sebi da priuštim proces odvojen od svega meni već dobro znanog. Korona je prekinula predstave u Beogradu i eto meni preseljenja na tri meseca. Ima još jedna bitna stvar - kada ti neko ponudi klasično i veliko dramsko delo, tu nema nikakvog nećkanja", ističe u intervjuu Miona.\nOna kaže da se u Gradskom pozorištu "Semberija" sada radi predstava po motivima "Ivanova", drame Antona Pavloviča Čehova, jednog od najvećih dramskih pisaca ikada, te da o takvim predstavama svaki glumac mašta.\nMiona hvali Gradsko pozorište "Semberija", najmlađe u Republici Srpskoj.\n"Radi se o mladim i vrednim ljudima koji zaista daju sebe za umetnost. To nisu neki učmali glumci ušuškani decenijama u svoje stalno zaposlenje i sigurne plate, već mladi ljudi željni stvaranja. Nijednom do sada, a verujte mi da je tempo rada iscrpljujući /pre svega emotivno/, nisam ni kod koga osetila ni trunčicu negativnosti. Već se osećam kao da su moja klasa, a ne kolege", kaže Markovićeva.\n"Nekada je dovoljno gledati maestralne Anitu Mančić i Olgu Odalović dok čekam svoju scenu u predstavi `Putujuće pozorište Šopalović`, pa da učitam u svakome izvođenju nešto novo.\nIsto tako, morala bih da izdvojim najdražeg mi cinika Borisa Komnenića, koji je jednako velika ljudina kakav je na sceni i pred kamerom. Samo ću reći da za njega idu dve kamere koje snimaju njegov krupni plan - eto toliko je sjajan", iznosi svoje utiske Miona.\n"Ona je nekada zamagljena nesigurnostima, stidom, ukalupljivanjem, ali na kraju ona mora izaći jer, ako je nema, vi niste primećeni, a mi ipak zavisimo od publike", kaže Markovićeva.\nMiona nosi posebne utiske sa simanja serije "Močvara".\n"Nije interesantno raditi ono što nas ne prodrma. Postoje nekad oni `masni` likovi koje dobijete jednom u deceniji da odigrate, ako i toliko. Ja sam imala sreće da takvu ulogu prvi put odigram u 23. godini. Priprema je trajala nepuna tri meseca", navodi ona.\n"Meni je pozorište nedostajalo. I to su zaista potpuno različita sredstva. Za sada, mnogo sam vičnija pred kamerom jer, prosto, kad se sve sabere, imala sam više od 200 snimajućih dana, a sveukupno ni 100 odigranih predstava", kaže ona.\n"Milena je ukazala na jedan mnogo dublji problem koji nema veze nužno sa našim svetom. Prosto, postavilo se pitanje koliko ima skrivenih profesora, trenera, doktora, učitelja koji koriste svoju poziciju kako bi dobili ono što je zabranjeno, a sve to uvijali u šarenu lažu poverenja", smatra Markovićeva.\n"Mislim da je bitno da se žene i muškarci, to jest pre svega mladi, edukuju o tome šta zapravo znači zlostavljanje i šta zapravo znači seksualno uznemiravanje. Do sada nas niko tome nije učio, već sam život, nažalost, ali tu očigledno sada dolazi do promena", navodi Miona.\nMarkovićeva želi da u budućnosti igra u "bar 10 velikih filmova, bar 20 velikih predstava i još 12 velikih serija".\n"Želela bih da to budu sve različite uloge i da napredujem glumački. Naravno, sigurno će tu biti i onih ne tako dobrih, ali ne bih volela da one zasene ove dobre. Maštam da i jedan srpski film u kome ja igram bude svetski", ističe Miona.\n"To je nešto najbliže letenju, a nije toliko skupo kao paraglajding. To je sport u kome se budi senzualnost i ljubav prema telu koje svašta ume. To je sport u kome ne postoje granice, a kontinuiran rad dovodi do toga da nešto što je nekada izgledalo nemoguće, smotano i ružno, postane graciozno, lepo i uzbudljivo.\nTrening nije klasično ponavljanje uvek istih i dosadnih vežbi kao što su sklekovi, čučnjevi i trbušnjaci, već se mišići nekako sami grade i nameštaju za vas, dok vi radite element koji se zove `balerina` ili `vrteška`.\nTo je spoj sportske gimnastike, baleta i svih mogućih plesova", kaže mlada glumica u intervjuu.


Istraživanje pokazalo: Polovina mladih želi da ode iz Srbije, većina ne veruje nijednom političaru | 013 info\nIstraživanje pokazalo: Polovina mladih želi da ode iz Srbije, većina ne veruje nijednom političaru\nFoNet\tČet, 12/08/2021 - 16:16\nPolovina mladih do 30 godina života bi se odselila iz Srbije, 25 odsto to ima u planu, a 25 odsto bi se odselilo, ali još nisu počeli da planiraju selidbu.\nTakođe, njih 80 odsto navodi da ne veruje nijednom političaru, pokazao je Alternativni izveštaj o položaju i potrebama mladih u Srbiji za ovu godinu, koji je predstavljen danas.\nIstraživanje pokazuje da bi se 63 odsto odselilo u Zapadnu Evropu, 12 odsto u SAD, osam odsto u zemlje regiona i pet odsto u Rusiju.\nU anketi je učestvovalo 1.389 mladih uzrasta od 15 do 30 godina, a prema poslednjoj proceni u Srbiji ima 1,24 miliona mladih, što je 16,47 odsto stanovnika Srbije. Mladi su odgovarali na pitanja o uključivanju u politiku i političkim stavovima.\nGeneralna sekretarka Krovne organizacije mladih Miljana Pejić rekla je da postoje velike razlike na osnovu pola i regiona iz kojih mladi dolaze, te da su za politiku zainteresovaniji mladi muškarci koji žive u gradovima.\nPejić je ukazala da nacionalne i ekonomske teme nisu u fokusu mladih, već korupcija, kriminal i životna sredina.\nOna je navela kako 85 odsto mladih smatra da ne može da utiče na politiku, ali je polovina rekla da bi izašla na izbore ako bi oni bili održani sutra, dok 24 odsto čine apstinenti koji tvrde da nemaju za koga da glasaju.\nKada je reč o prošlogodišnjim izborima, na njih je izašlo 39,9 odsto ispitanika, a zbog bojkota nije izašlo 18,7 odsto, dok 39,1 odsto nije izašao jer nije želelo.\nNa pitanje da li su izbori fer 4,3 odsto je odgovorilo da, dok 77,4 odsto smatra da izbori nisu fer, takođe muškarci u većem procentu - 6,8 veruju da su izbori fer, a žene u to veruju 2,1 odsto.\nOko 80 odsto mladih reklo je da ne veruje nijednom političaru, dok oko 20 odsto veruje.\nKada je reč o ličnostima kojima veruju, mladi su davali ocenu od 1 do 5, pa je najvišu ocenu 2,71 dobio poglavar Srpske pravoslavne crkve patrijarh Porfirije, s ocenom 1,65 na drugom mestu je ministar omladine i sporta Vanja Udovičić, na trećem sa ocenom 1,46 je predsednik Srbije Aleksandar Vučić, dok četvrto mesto dele predsednik Skupštine i premijerka Ivica Dačić i Ana Brnabić sa prosečnom ocenom 1,42.\nPejić je istakla da mladi nemaju poverenje u institucije, a istraživanje pokazuje da su mladi najbolje ocenili vojsku i policiju sa 2,78, a najgore političke partije sa 1,37, dok je institucija predsednika republike dobila ocenu 1,5.\nU predsednika Aleksandra Vučića među mladima najmanje poverenja imaju u uzrastu od 25 do 30 godina od kojih je dobio ocenu 1,34, pri čemu su muškarci dali ocenu 1,55, a žene 1,39, Beograđani 1,43, a region istočne i južne Srbije 1,42.\nNa pitanje kakve osobine treba da ima političar da bi mladi u njega imali poverenje, na prvom mestu je odgovor da treba da bude za promenu sistema, na drugom da komunicira "bez uvijanja" i na trećem da zna da upravlja državom.\nMladi se o politici infomišu na društvenim mrežama (78,1 odsto), posredstvom portala, a od članova porodice i prijatelja (46,3 odsto), dok je televizija na četvrtom mestu (43,4 odsto).\nNa pitanje o demokratiji, 44 odsto ispitanika smatra da je to najbolji oblik vladavine, a 27 odsto se tome direktno protivi, dok na pitanje da li je Srbiji potreban jak vođa koga će narod slediti 49 odsto je odgovorilo potvrdno, a 34 odsto negativno.\nOko 39 odsto mladih daje podršku ulasku Srbije u Evropsku uniju, 33 odsto je protiv, dok je 28 odsto neopredeljeno, a Pejić ističe kako treba imati u vidu da je podrška mladih ulasku u EU manja u odnosu na podršku koja vlada u opštoj populaciji. Upitani da li bi se živelo bolje da je Srbija članica EU, 26 odsto je odgovorilo pozitivno, 31 odsto smatra da bi se živelo isto, 18 odsto veruje da bi se živelo gore, a 25 odsto ne zna, navela je Pejić.\nMladi kao razlog zašto Srbija nije već postala članica unije u 16,4 odsto odgovaraju da je razlog to što EU ne želi nove članice, 58,1 odsto to što Srbija ne želi da prizna Kosovo, a 39,9 da Srbija ne želi da se odrekne odnosa sa Rusijom i Kinom, dok su u drugoj grupi pitanja u 57,9 odsto rekli da je to jer Srbija nije sprovela reforme, u 56 odsto jer ne ispunjava kriterijume demokratije i vladavine prava.\nNa pitanje o usvajanju Zakona o istopolnim zajendicama 38 odsto mladih je za, 36 odsto je protiv, a 19 odsto je protiv, ali je za to da se problem reši na drugi način.\nMladi na se najviše informišu preko telefona (98,4 odsto), laptopa i televizije.\nPrema podacima Nacionalne službe za zapošljavanje, nezaposlene su 115.533 mlade osobe što je porast od 10,34 odsto u odnosu na prošlu godinu.\nNa pitanje koliko često imaju prilike da putuju, 31 odsto je odgovorilo više puta godišnje, 39 jednom godišnje, 25 odsto jednom u nekoliko godina i pet odsto je odgovorilo - nikad.\nGovoreći o rodnoj ravnopravnosti, Pejić je ukazala kako mlade žene u većini smatraju da položaj nije jednak i da je diskriminišući.


JAVNI UVID U NACRT PLANA DETALJNE REGULACIJE ZA PODRUČJE ZAPADNO OD ULICE BAHTIJARA VAGABZADE, GRADSKE OPŠTINE SAVSKI VENAC I VOŽDOVAC – Urbanistički zavod Beograda\nJAVNI UVID u Nacrt plana detaljne regulacije za područje zapadno od Ulice Bahtijara Vagabzade, Gradske opštine Savski venac i Voždovac, obaviće se u zgradi Gradske uprave Grada Beograda, u Ulici 27. marta br. 43-45 (sala 2 u suterenu) od 19. oktobra do 19. novembra 2020. godine, svakog radnog dana od 9 do 18 časova.\nJAVNA SEDNICA Komisije za planove Skupštine grada Beograda, održaće se u zgradi Gradske uprave Grada Beograda, u Ulici Kraljice Marije 1 (sala na 20 spratu) 3. decembra 2020. godine u 13 časova.\nZainteresovana lica mogu, tokom javnog uvida, svoje primedbe na planirana rešenja, u pisanom obliku, da dostave Sekretarijatu za urbanizam i građevinske poslove, preko pisarnice, u Ulici Kraljice Marije br. 1, najkasnije do 19. novembra 2020. godine.\nPREDSTAVNICI GRADSKE OPŠTINE VOŽDOVAC U URBANISTIČKOM ZAVODU BEOGRADA


Barometar slobode 2018: Srbija na 35. od 45 mesta – RTV SUNCE Arandjelovac\nHome » Svet » Barometar slobode 2018: Srbija na 35. od 45 mesta\nin Svet, Vesti 11/01/2019\nSrbija je rangirana kao 35 od 45 zemalja posmatranih u Barometru slobode za 2018. godinu, fondacije Fridrih Nojman, a od nje su od zemalja regiona lošije rangirane samo Makedonija na 36. i Bosna i Hercegovina na 40 mestu. Loše ocene Srbija dobija na terenu slobodnih i fer izbora, slobode štampe, vladavine prava, nezavisnosti pravosuđa i korupcije, dok je stanje bolje u zaštiti ljudskih prava i ekonomskim slobodama.\nIz regiona i od zemalja bivše Jugoslavije, najbolje je generalno rangirana Slovenija, koja je na 21. mestu, Hrvatska je na 30, Crna Gora na 33, a Albanija na 34. Na samom vrhu liste je Švajcarska, iza koje su Finska, Norveška, Holandija, Irska, Ujedinjeno Kraljevstvo, Danska, Švedska, Island i Luksemburg.\nNa skali političkih sloboda, Srbija je na 32. mestu. Ispod nje Albanija na 33, Crna Gora na 34, BiH na 38. i Makedonija na 39. mestu. Slovenija je na visokom 13, a Hrvatska na 26. Najviše političkih sloboda ima u Norveškoj, Holandiji i Švedskoj.\nRangiranje zemalja Evrope i centralne Azije u Barometru slobode 2018.\nSrbija je najgore ocene dobila u oblasti vladavine prava, gde ulazi u poslednjih 10 na listi – na 37. mesto, a iza nje iz regiona slede samo Albanija i BiH. Vladavina prava najprisutnija je u Finskoj, iza koje slede Norveška, Švajcarska, Švedska, Holandija i Danska.\nPo pitanju ekonomskih sloboda, Srbija je na 35. je mestu, što je bolje od Slovenije (37.), BiH koja je na 38 i Hrvatske na 41. Zanimljivo je da dno ove liste pripada Italiji, da bi tik iznad nje bile Grčka, Ukrajina i Francuska. Na vrhu liste su Švajcarska, Gruzija, Irska i Estonija, a Makedonija je na visokom 8. mestu.\nSloboda i finansiranje izbornih sloboda u padu su četvrtu godinu za redom, kaže se u Barometru slobode. Slabljenje demokratskih izabranih institucija, zloupotreba prava i državnih resursa, čvrsta kontrola preko medija i neregularnosti tokom dana glasanja – sve to predstavlja nefer teren za političke partije. Građani se drže u okruženju kostantnih izbora, često brzih, koje vladajuća partija koristi kako bi konsolidovala svoju moć u zemlji i prebacila fokus sa upravljanja zemljom, navodi Barometar.\nBarometar slobode 2018, tabela političkih sloboda\n“Politizacija državnih istitucija poput REM-a, Izborne komisije, zajedno sa neprijateljskom klimom stvorenom protiv opoziconih političara, novinara kritičara i građanskih aktivista i pritisak na zaposlene u državnim organima da glasaju za vladajuću partiju i uzmu udela u političkim aktivnostia, sve je to doprinelo da politička arena bude nefer”, kaže se u izveštaju naglašavajući da je situacija na lokalu još i gora.\n“Veto igrači” – vlast prati Aleksandra Vučića\nPrimećuje se međutim da ne postoje neustavni “veto igrači” na sceni i da je odlučivanje u rukama izabranih državnih zvaničnika. Ipak, vlast je koncentrisana u rukama izabranog predsednika čija su ovlašćenja po ustavu ceremonijalna.\nAleksandar Vučić se premestio sa pozicije premijera na mesto predsednika sprovodeći gotovo potpunu kontrolu u zemlji, dok njegova SNS dominira i u zakonodavnoj, u izvršnoj grani vlasti.\n“Uspostavljene su bliske veze članova vladajuće elite i nekih biznisa, u korist ličnih interesa”, kaže se u Barometru i podseća da je Srbija završila na 77. mestu Međunarodne percepcije korucije, koju je uradila Transparentnost.\nSloboda štampe u Srbiji je u naglom padu, kaže se u Barometru slobode i podseća da su Reporteri bez granica zabeležili pad Srbije od 10 mesta na svjoj listi za 2018, na 76. mesto, najniže u regionu Zapadnog Balkana, te da upozorenja stižu od mnogih domaćih i međunarodnih medijskih instanci.\nMada postoji nemali spektar štampanih izdanja, elektronskih i onlajn medija, njihov pluralizam je pod znakom pitanja, a vlast se ne libi da koristi legalne ili “ekstralegalne” metode suprotstvljanja onima koji kritikuju vladu i Aleksandra Vučića.\nPodseća se da su Vranjske zatvorene u takvoj atmosferi, a da su mnogi provladini tabloidi pokrenuli kampanju protiv osjivača KRIK-a kada je taj istraživački portal objavio nalaze o sumnjivom novcu ministra vojnog Aleksandra Vulina.\nPritisak se vrši krz ekonomski pritisak i favorizovanje provladinih medija u dobijanju novca od reklama, pa mnogi mediji i novinari praktikuju autocenzuru ili postaju propagandno sredstvo vladajuće partije.\n“Novinari rade pod lošim ekonomskim uslovima i suočavaju se sa osuđujućiom i neprijateljskom atmosferom”, kaže se u Barometru i naglašava povećani broj fizičkih i verbalnih napada na novinare, što dodatno ugrožava nezavisno izveštavanje i kvalitet novinarstva.\nIako je garantovana Ustavom, nezavisnost pravosuđa je na vrlo niskom nivou i dalje opada, kaže se u Barometru, a reforme nazivaju nepostojećim, sporim, plitkim i nekonzistentnim uz nedostatak političke volje da se sprovode i poštuju zakoni kroz razne nevladine pritiske, poptu organizovanog kriminala ili delova “duboke države”, ili pak kroz korupciju, nepotizam i kronizam, kaže se između ostalog u Barometru.\nBarometar slobode 2018, vladavina prava\nNade u suzbijanje korupcije, nerealistično probuđene u 2012, izbledele su a Srbija čini čak manje nego što bi realno bilo moguće kako bi postepeno smanjivala korupciju, kaže se u Barometru i podseća na stagnaciju na listi Transparentnosti internešenal na 40 od 100 bodova. Z\nauzećem glavnih institucija, od kojih bi neke trebalo da su nezavisne, od strane lojalista vladajuće partije stvara širok prostor za netransparetne mega projekte, dok se prostor za istrage sužava.\nBarometar skreće pažnju na to da su neki od najvećih infrastrukturnih projekata ili javno-privatnih partnerstava sprovedeni bez tendera ili kroz unutarvladine sporazume. Podseća se da je marta 2018. Savet Evrope upozorio Srbiju jer nije uspela da implementira ništa od 13 preporuka GRECO-a o borbi protiv korupcije među parlamentarcima, sudijama i tužiocima.\nMapa ljudskih prava u Srbiji puna je divergentnih trendova, kaže se u izveštaju i navodi primer obrazovanja u kome sa jedne strane postoji otvorena korupcija, kupovina diploma i plagijati, dok se sa druge strane sprovodi edukacija na jezicima manjina i organizuje školovanje dece migranata pri čemu predsednik i drugi zvaničnici čine značajne simbolične poteze kako bi ohrabrili privremeni smeštaj migranata.\nKao glavni problem pominje se i dalje trgovina ljudima, a zaštita manjina je bolja uprkos rastućem govoru mržnje, pogotovo onlajn.\nPrimećuje se da vlada uspeva da odbaci zahteve SPC po pitanju politike i ključnih nacionalnih pitanja, iako je ona u povlašćenom položaju.\nNajveći napredak vidi se na polju zaštite prava seksualnih manjina, kaže se i navodi održavanje Prajda i jačanje antidiskriminacionih zakona. Ipak, istopolne zajednice i dalje čekaju da budu legalizovane.\nPrivatno vlasništvo nije adekvatno zaštićeno, kaže se u izveštaju, a tužioci i pravosuđe nisu nezavisni. Podseća se da slučaj Savamale iz 2016. i dalje nije rešene, a da je korupcija prisutna u javnim ustanovama. Od 2017. omogućeno je državnljanima EU da budu vlasnici zemljišta, ali je to otežano kroz brojne procedure. Još uvek teče proces legalizacije oko dva miliona bespravnih objekata, a proces restitucije i dalje je u toku, kaže se u izveštaju.\nBarometar slobode 2018, ekonomske slobode\nVeličina vlade i troškovi vladanja su u skladu sa evropskim zemljama, ali iznad proseka u sličnim zemljma u tranziciji. Javni dug je u oštrom padu sa 76 odsto GDP-a u 2015. na 61 odsto u 2017. Međutim, neodrživi penzioni sistem zajedno sa nereformisanim javnim sektorom ostaju problem javnih finansija.\nOkruženje za biznis i dalje je kolebljivo, a sa većom centralizacijom moći Srbija pokazuje karakteristike zarobljene države.\nSloboda međunarodne trgovine u izveštaju je ocenjena kao generalno dobro potvrđena, sa niskim tarifama.\nPrevious: UEFA kaznila Zvezdu i PSŽ\nNext: RTV Sunce – Saobraćaj


Građevinska sezona je otvorena u gradu Zrenjaninu -\nGrađevinska sezona je otvorena u gradu Zrenjaninu\nGradonačelnik Janjić: Uskoro i radovi na asfaltiranju ulica u naseljenim mestima.\n– Ovde je dosta loša situacija kada je reč o asfaltu koji nije rekonstruisan decenijama. Sada radimo četiri ulice, oko 800 metara je dužina puta, investicija, za sada vredna osam miliona dinara, a tačna vrednost biće poznata na kraju, kada završimo posao – rekao je gradonačelnik.\n– Otići ću da vidim kakvo je stanje tamo, i sasvim je moguće da će posao biti nastavljen i na ostale ulice – dodao je on.\n– Imamo mnogo problema, a sada se oni počinju rešavati, posebno kada je reč o većim investicijama, poput asfaltiranja ulica i popravljanja oštećenja na putevima. Postoji još infrastrukturnih problema, kao što je biciklistička staza, za šta su potrebna ozbiljna sredstva – rekao je Palatinuš.


Obeležen Svetski dan reka | Energetski portal Srbije\n28.09. 2020 Događaji\nSlatkovodni ekosistemi nestaju zabrinjavajućom brzinom. Prema najnovijem Izveštaju o životu na planeti, broj populacija slatkovodnih vrsta smanjen je za 84 odsto od 1970. godine.\nPreko 60 odsto reka u Evropi se nalazi u lošem stanju, uglavnom zbog degradacije i uništavanja izgradnjom brana, hidroelektrana, kanala, nekontrolisanom eksploatacijom peska i šljunka, loše isplanirane navigacijske infrastrukture itd. Zato ne iznenađuje činjenica kako se u Evropi nalazi najviše degradiranih rečnih područja.\nProteklih deset godina se u zemljama Zapadnog Balkana, broj hidroelektrana snage do 10 MW, učetverostručio. Iz ovoga je jasno da vlade zemalja u regionu daju prednost razvoju malih hidroelektrana. Podaci za 2018. godinu nam govore da je na nivou regiona 70 odsto svih podsticaja za obnovljive izvore energije potrošeno na male hidroelektrane. Shodno tome, one su proizvele svega 3.6 odsto ukupne električne energije u regionu.\n“Evropska unija je već napustila model podsticajnih cena za sve osim najmanje projekte, one ispod 500 kW, tako da je postojeći model podsticaja u većini zemalja Zapadnog Balkana u suprotnosti sa pravilima EU o državnoj pomoći za zaštitu životne sredine i energiju”, objašnjava Pipa Galop, savetnica za energetiku jugoistočne Europe u organizaciji Benkvoč. “Vlade moraju podhitno promeniti zakonske okvire i pravilnike kako bi sprečile dalje nepotrebno uništavanje naših reka.”\n“S obzirom da zemlje Zapadnog Balkana sada prolaze kroz procese postavljanja svojih politika i ciljeva vezanih za proizvodnju struje iz obnovljivih izvora do 2030. godine, vreme je da zaustave podsticaje. Umesto toga, treba se usmeriti alternativnim rešenjima koji imaju znatno manji uticaj na prirodu i građane. Ona uključuju povećanje energetske efikasnosti ili ulaganje u proizvodnju električne energije iz sunca ili vetra, za šta postoji veliki potencijal u regionu ako se ispravno planiraju, uz učešće javnosti”, zaključuje Galop.


-Aerodrom "Morava" nije mogao do sada biti ponuđen avio kompanijama, jer nije imao dozvolu za rad. Očekujemo da je do kraja nedelje dobijemo, i onda ćemo zvanično moća da krenemo u razgovor sa operaterima. Interesovanja postoje, a određene avio kompanije su već dolazile. - rekao je Zdravković za Tanjug\nDirektor preduzeća "Aerodromi Srbije" veruje da će do zimskog perioda imati prve ugovore sa kompanijama.\nOsnovano preduzeće Aerodromi Srbije, uskoro letovi za Kraljevo\nManji avioni su svakako tu i njih očekujemo odmah nakon otvaranja aerodroma "Morava", ističe Zdravković.\nPrema njegovim rečima, na aerodromu je trenutno zaposleno 37 radnika, uglavnom iz Kraljeva i Čačka. Radnici su prošli obuku u Nišu, ali im tek predstoji dodatna obuka kako bi dobili zvanične sertifikate.\n- Do tog trenutka imaćemo ispomoć ljudi sa Niškog aerodrome, jer preduzeće "Aerodromi Srbije" upravljaju i aerodromom u Nišu, tako da će kolege koje imaju dozvolu pomoći novozaposlenima u Kraljevu. - rekao je Zdravković.\nKraljevo bi moglo da postane TREĆI GRAD SA MEĐUNARODNIM AERODROMOM u Srbiji ako se ispune OVI USLOVI\n"Odbrana slobode" u petak u Nišu


Srbija, fudbalski šampion Lige nacija — u PES-u /video/ - Sputnjik Srbija\n14:48 24 Januar 2021\nSrbija, fudbalski šampion Lige nacija — u PES-u /video/\n12:51 04.08.2020 (osveženo 16:49 22.08.2020) Preuzmite kraći link\n„Srbija je fudbalski šampion Evrope u Ligi nacija!” Zvuči kao san, naslov koji prija ušima, budi maštu i željno se iščekuje, naročito kada dolazi u vreme pandemije virusa korona.\nNeko će nakon otvaranja ove vesti, kada se rečenici pridoda da je u pitanju elektronski sport — video-igra PES, samo slegnuti ramenima i možda zažaliti što je otvorio vest koja se ne poklapa sa prvobitnom asocijacijom čitaoca.\nSem što je nemoguće da se bude šampion u bilo kom sportu u vreme kada ni na jednom kutku sveta profesionalni takmičarski sport praktično ne postoji, vest da je Srbija šampion ipak je tačna. Srbija je šampion evropske Lige nacija u video-igri PES. Marko Roksić Roksa i Stefan Kepa Stefanović doveli su Srbiju na tron prestižnog takmičenja u fudbalskoj video-simulaciji.\nSrbija — fudbalska nacija, nacija košarke, vaterpola, tenisa… Zemlja sporta!\n„Srbija je zemlja koja ne voli toliko košarku koliko voli da pobeđuje“, ovim rečima Nikola Jokić, proslavljeni srpski košarkaš, opisuje želju da budemo najbolji u svim sportovima i da se iskrena narodna radost može videti samo kada nam osvetlaju obraz naši sportski junaci i junakinje. Srbija je zemlja sporta, ne samo košarke. Bilo je momenata „nekada davno“, u vremenu pre korone, kada se sportski program morao kombinovati, jer se u isto vreme igrao teniski meč, košarka, vaterpolo i fudbal. Danas u uslovima epidemije samo sa velikom nostalgijom možemo da se sećamo tog doba, kada nam je sport bio razonoda zbog koje smo se ponekad nervirali.\nDžojstik — sinonim za moderni elektronski sport\nSvidelo se nekome ili ne, generacija milenijalaca prva je odrastala u vreme mogućnosti igranja video-igara na naprednom tehnološkom nivou. Internet je omogućio da granice u virtuelnom svetu ne postoje, broj takmičara u video-igrama se povećava iz godine u godinu, dok je industrija video-igara jedna od najvećih na svetu. Dečak od 16 godina pobedio je u popularnoj igri „Fortnajt“ i osvojio nezamislivih tri miliona dolara. Nagradni fondovi u „gejming industriji“ prevazilaze čak i nagrade u sportu, koje su već na meti kritika kao nerazumne. Imajući u vidu da niko ne može da predvidi koliki će biti rast i razvoj industrije video-igara u narednih deset godina, današnje brojke obećavaju da u narednih nekoliko godina industrija video-igara može da pretekne sport po takmičarskim nagradama. Utoliko je potrebno i više ceniti to što Srbiju u elektronskim sportovima predstavljaju momci koji su najbolji na svetu i pored ogromne konkurencije. I ne zvuči loše mogućnost da u doba kada je sport praktično zabranjen, možemo da gledamo na primer utakmicu Srbija—Hrvatska, koju sa velikim umećem, znanjem i ljubavlju prenose komentatori video-igara.\nSrbija, šampioni, fudbal, video-igrice\n14:45 Tihi ubica: Studija pokazala da hiljade ljudi u Evropi prerano umre zbog zagađenja vazduha\n14:38 „Tornjevi blizanci“ srušili Cibonu i odveli Megu na vrh ABA lige! /video/


Poslanik odbio da nosi masku - izneli ga sa sednice (video)\nM. K. 30. oktobra 2020. 06:22\nItalijanski poslanik Vitorio Zgarbi iznet je sa sednice parlamenta pošto je odbio da nosi masku. Zgarbi je udaljen sa sednice pošto je sa svog mesta vikao bez uključenog mikrofona tokom rasprave o uvođenju nacionalnog dana protiv homofobije u Italiji.\nPošto je odbio da nosi masku i isključen je, Zgarbi nije hteo da se udalji, pa ga je obezbeđenje iznelo, navode italijanski mediji.\nIndija: Četvrti dan za redom više od 400.000 novoobolelih\nZgarbi tvrdi da je maska samo opravdanje da bude isključen.\n„Priložio sam medicinski dokaz da već 40 godina patim od rinitisa, zbog čega ne smem da nosim masku. Vlada i većina u parlamentu ne tolerišu drugačije mišljenje. Kada vam oduzmu reč, isključe vas iz parlamenta, koji bi trebalo da bude mesto slobode misli i govora, to je onda kraj demokratije. Vratiću se da kažem šta mislim“, rekao je Zgarbi posle izbacivanja.\nZgarbi, koji je po zanimanju istoričar umetnosti, poznat je po žestokom protivljenju karantinskih i drugih epidemioloških mera, ali i brojnim incidentima u parlamentu i van njega.


Vučić: Stidljiva reakcija EU - Sputnjik Srbija\nVučić: Stidljiva reakcija EU\n16:10 08.04.2015 (osveženo 16:19 05.10.2015) Preuzmite kraći link\nPremijer Srbije Aleksandar Vučić pozdravio je reakciju EU na izjavu premijera Albanije Edija Rame o mogućnosti ujedinjenja Kosova i Albanije iako je to, kako je rekao, Unija pomalo „stidljivo uradila“.\n„Krajnje je vreme da se prestane sa prekrajanjem granica na Balkanu. Da se prestane sa nečim što će ugroziti i stabilnost i mir. Dobro je, iako je to stidljivo EU uradila, da su na bilo koji način reagovali“, rekao je Vučić.\nRama preti ujedinjenjem Albanije i Kosova\n„Mi ćemo i dalje tražiti dobre odnose sa Albanijom i insistiraćemo na tome, ali ćemo im u svakom trenutku jasno staviti do znanja šta je to što može, a šta je to što ne može da prođe na Balkanu“, izjavio je Vučić i dodao da je dobro da smo dočekali, pa makar i stidljivu reakciju EU o tom pitanju.\nNije promena granica, već smanjenje njihove vidljivosti\nS druge strane, kosovski ministar spoljnih poslova Hašim Tači tvrdi da je izjava albanskog premijera Edija Rame pogrešno interpretirana, kao i da se ni u jednom trenutku nije govorilo o mogućnosti nacionalnog ujedinjenja ili o promeni granica.\n„Ni u kom slučaju ne govorimo o promeni granica, već o smanjivanju njihove vidljivosti, po evropskom modelu, da bi se ljudi mogli slobodno kretati.“\nRama je reformatorski nastrojen lider koji ima jasnu evropsku viziju Albanije i snažno podržava dijalog Kosova i Srbije. Svi ćemo jednog dana pripadati evropskom prostoru, rekao je Hašim Tači tokom zvanične posete Zagrebu, posle susreta sa šeficom hrvatske diplomatije Vesnom Pusić.\nO ovom pitanju Pusićeva je rekla da u Evropi nema promena granica.\nOna je dodala i da se članstvom u EU dolazi do liberalizacije granica čija se važnost smanjuje, ali jednako, na primer, između Kosova i Albanije kao i između Kosova i Srbije ili Crne Gore.\nAleksandar Vučić, Edi Rama, Srbija, Albanija, Kosovo i Metohija


Darko Rundek u novembru u Tuzli – TuzlaInfo.ba\nDarko Rundek u novembru u Tuzli\n26/10/2010 | 7:34\nNakon izdavanja albuma “Plavi avion”, koje je najavljeno za 15. novembar, Rundek Cargo Trio kreće na turneju po Bosni i Hercegovini.\nU našoj zemlji će, kao prvoj zemlji regiona, predstaviti uživo materijal sa najnovijeg albuma, ali i kultne hitove zbog kojih je Rundek jedan od najpoznatijih autora na Balkanu.\nRundek Cargo Trio nedavno je završio švedsko-norvešku turneju, a novi album će pratiti regionalna turneja obzirom da će nakon Bosne i Hercegovine posjetiti Hrvatsku i Srbiju.\nNovi album, koji ima akustičniji zvuk i odiše intimom, ali sa prepoznatljivim Rundekovim senzibilitetom, sigurno će zaintrigirati njegove obožavatelje i otvoriti vrata novim ljubiteljima njegove nenametljive i ingeniozne muzike.\nDuh Carga je preuzeo novi oblik pod nazivom Cargo trio u kojem pored lidera nastupaju violinistica Isabel i Dušan Vranić – Duco na klavijaturama i perkusijama. Ova nova formacija, kako sam autor kaže, publiku dovodi u bliskiji kontakt s muzikom i muzičarima.


Mahmutović - Bozaj "Vreme je sa kulturne da se pređe na ekonomsku saradnju" - Sandžak Haber - Sandžačke Internet Novine\nNaslovna Sandžak Novi Pazar Mahmutović – Bozaj “Vreme je sa kulturne da se pređe na ekonomsku...\nMahmutović – Bozaj “Vreme je sa kulturne da se pređe na ekonomsku saradnju”\nNovi Pazar – Vreme je da se sa kulturne saradnje predje na ekonomsku – rekao je gradonačelnik Novog Pazara dr Meho Mahmutović nakon sastanka sa ambasadorom Turske u Srbiji Mehmetom Kemalom Bozajem sa kojim je razgovrao i o aktuelnoj političkoj i ekonomskoj situaciji u Novom Pazaru.\nOn je najavio i dolazak privredne delegacije Turske i ministra ekonomije ove zemlje krajem oktobra u Beograd gde će se sastati sa potpredsednikom Vlade Rasimom Ljajićem i privrednicima iz Srbije ali i iz Novog Pazara.\nAmbasador Turske u Srbiji Mehmet Kemal Bozaj zahvalio se gradonačelniku Novog Pazara na sjajno organizovanom kolektivnom sunetu . Takodje on je istakao i da se nada da će Turska u narednom periodu više ulagati u Novi Pazar.\nNa pitanje novinara šta je sa izgradnjom dela auto puta preko Novog Pazara i Pešteri za čiju izgradnju je pomoć obećao tadašnji premijer Turske Redžep Tajip Erdoan, Bozaj je rekao da on tada nije bio u Srbiji ali da je upoznat sa situacijom i da je projekat trenutno u ministarstvu građevinarstva, saobraćaja i infrastructure gde se analizira.\nPrethodni tekstZukorlić – Vučić podseća na Đinđića\nSledeći tekstOpljačkao kladionicu


Goražde: Organiziran kurs o projektima koje finansira EU - Iskoristiti svaku mogućnost da se dobije dio sredstava - Akta.ba\nGoražde: Organiziran kurs o projektima koje finansira EU - Iskoristiti svaku mogućnost da se dobije dio sredstava\n29.10.2009. 17:41 / Izvor: Fena\nU Goraždu je organiziran kurs o razvoju projekata i upravljanja projektima koje finansira Evropska unija.\nOvaj kurs je organiziralo Ministarstvo privrede Bosansko-podrinjskog kantona (BPK) Goražde u saradnji s Ministarstvom vanjske trgovine i ekonomskih odnosa, Federalnim ministarstvom poljoprivrede, vodoprivrede i šumarstva te Ambasadom Velike Britanije.\nO izgradnji kapaciteta i provedbi strategije ruralnog razvoja u BiH govorili su stručnjaci Evropskoga informativnog centra iz Londona, koji su već duže vrijeme angažirani na izradi i kontroli projekata u državama koje se pripremaju za ulazak u Evropsku uniju.\nKako je naglašeno ovom prilikom, iako BiH nema potpuni pristup fondovima EU-a, važno je iskoristiti svaku mogućnost da se dobije dio sredstva kako bi se uz ostalo, osigurao razvoj ruralnih područja BiH.\nTokom edukacije prisutni su upoznati sa svim detaljima koji se tiču cijelog procesa od izrade do potpune realizacije projekata koje finansira Evropska unija.\nKurs o razvoju projekata i upravljanja projektima


Kipar želi da Srbija dobije datum pregovora | MEĐUNARODNI RADIO SRBIJA Skip to main content\nYou are hereNaslovna » Kipar želi da Srbija dobije datum pregovora\nKipar želi da Srbija dobije datum pregovora\nSre, 11/07/2012 - 14:24 -- MRS\nKipar, koji predsedava EU, podržaće nastojanja Srbije da do kraja godine otpočne pregovore o pristupanju Uniji i nastaviti da promoviše evropsku integraciju Srbije i celog Zapadnog Balkana, saglasili su se šefovi diplomatija Srbije i Kipra Vuk Jeremić i Erato Kozaku Markuli posle susreta u Beogradu.\nUkazavši da Kipar i Srbija imaju duge, odlične i jake bilateralne odnose, ministar Jeremić je naglasio da dve zemlje dele i identične poglede na međunarodne probleme i da posebno insistiraju na njihovom rešavanju u skladu sa odredbama međunarodnog prava. Jeremić je istakao i da postoji stopostotno podudaranje stavova Beograda i Nikozije kada je reč o Kosovu i procesu evropskih integracija.\n“Još jedan pokazatelj jakog savezništva i bliskih veza Beograda i Nikozije jeste činjenica da je ministarka spoljnih poslova Kipra, u trenutku kada njena zemlja predsedava EU, za prvu bilateralnu posetu nekoj zemlji izabrala Srbiju”, naglasio je Jeremić, izrazivši zadovoljstvo što je upravo Markuli verovatno poslednji ministar spoljnih poslova kojeg će primiti u funkciji šefa srpske diplomatije.\nIzrazivši želju da Srbija do kraja godine počne pregovore o članstvu, Markulis je istakla da će Kipar u saradnji sa srpskom vladom i evropskim institucijama intenzivno raditi u promovisanju evropske perspektive Srbije. Posle Beograda, ona će u svojstvu predsedavajućeg Saveta EU, posetiti i Crnu Goru i ostale zemlje Zapadnog Balkana da bi pokazala jasnu podršku evropskoj budućnosti regiona. Takođe, kako je navela, u razgovorima sa predsednikom i zvaničnicima Srbije ona je prenela poruke Brisela šta Beograd treba da učini da bi počeo pregovore o članstvu u EU.\nKada je reč o Kosovu, Erato Kozaku Markuli je ponovila jasan stav Nikozije da ne priznaje njegovu nezavisnost, ali da će Kipar predsedavati Unijom na objektivan i neutralan način. Komentarišući predsedavanje Jeremića Generalnom skupštinom UN kiparska šefica diplomatije je ocenila da je to čast za Srbiju i izrazila uverenje da će on uspešno voditi to telo svetske organizacije na najbolji način i učiniti sve da promoviše interese Srbije.


Rezultati testiranja pokazali: Obrazovni sistem ravan katastrofi - RTV SLON\n“Svi znaju da problem postoji, ali ne postoji društvena odluka da se neko bavi obrazovanjem. Također, unutar takvih institucija moraju raditi visoki profesionalci koji znaju kako se suočiti s rezultatima. Ovo je opća inercija obrazovnog sistema, uz maliciozan odnos prema obrazovanju. Vrijeme je da izgovorimo da je ovo nacionalna strategija – da iz škola izlaze izuzetno nesposobna i nekompetentna djeca koja su možda budući birači, jer teoretskog objašnjenja nema”, kaže Nedim Krajišnik, voditelj Centra za obrazovne inicijative „Step by Step“.\nKrajišnik, koji se već dugo bavi obrazovnim politikama u BiH, ističe da je situacija katastrofalna i da nam za 10 do 15 godina prijeti potpuna propast društva.\nPrethodni članakCijene nafte prošle sedmice pale gotovo 5 posto\nSljedeći ČlanakProdužen rok za prijavu na Javni poziv za nezaposlene osobe iz Tuzle


Francuske žrtve u Centralnoafričkoj Republici\nFrancuski vojnik u Centralnoafričkoj Republici\nz kancelarije predsednika Fransoa Olanda saopšteno je da su dva vojnika ubijena u noćnim borbama u Banguiju.\nFrancuska je saopštila da su njena dva vojnika ubijena u Centralnoafričkoj Republici. To su prve dve francuske žrtve, od kada je Pariz uputio dodatne trupe u cilju okončanja višemesečne nestabilnosti u toj zemlji.\nIz kancelarije predsednika Fransoa Olanda saopšteno je da su vojnici ubijeni u noćnim borbama u Banguiju.\nU intervjuu za drugi program francuske TV, ministar odbrane objasnio je da su se vojnici našli na udaru tokom operacije razoružavanja paravojnih snaga, koje - kako je rekao - nedeljama “seju teror” u Centralnoafričkoj Republici .\nFrancuski predsednik treba da otputuje u Centralnoafričku Republiku do kraja dana dok je predsednik Obama uputio snimljenu poruku napodu Centralnoafričke Republike pozivajući gradjane da ostanu mirni u vreme rastućeg sektaškog nasilja i poručio im da "izaberu drugačiji put".


Aleksandar Vučić Archives - Page 2 of 4 - SrpskaLive\nVUČIĆ I ČOVIĆ RAZGOVARALI O SARADNJI SRBIJE I BIH: Za Srbiju BiH je ključni privredni partner\nMOSTAR – Predsjedavajući Doma naroda Parlamentarne skupštine Bosne i Hercegovine i predsjednik HDZ-a BiH Dragan Čović i predsjednik Republike Srbije Aleksandar Vučić u Mostaru razgovarali su o intenziviranju saradnje dveu države. – Razgovarali smo o […]\nVEOMA OŠTRA PORUKA DRŽAVNOG VRHA SRBIJE: Nasilje neće proći, država će sa siledžijama uspjeti da se izbori!\nBEOGRAD – Predsednik Srbije Aleksandar Vučić rekao je danas, komentarišući dešavanja ispred Skupštine Beograda, da je slika “dama koje se drže za ruke kako bi odbranile svoju instituciju, najlepša slika Srbije, slika budućnosti”. On je […]\nIVICA DAČIĆ O ZAHTJEVIMA OPOZICIJE: Vučić može biti smijenjen samo na izborima, o ostavci nema govora\nPredsednik Srbije Aleksandar Vučić može biti smenjen samo na izborima, o njegovoj ostavici nema pregovora, poručio je ministar prvi potpredsednik Vlade Srbije i ministar inostranih poslova Ivica Dačić. Gostujući u programu TV Pink, Dačić je […]\nVREO APRIL U BEOGRADU: I vlast i opozicija najavljuju mitinge, razgovore odbacuju i jedni i drugi\nBEOGRAD – Dio opozicije april najavljuje kao opasan politički period, na šta se iz vlasti pitaju da li je riječ o najavi Majdana. Međusobno se optužuju i za izazivanje tenzija – organizovanjem protesta i kontramitniga, […]\nALEKSANDAR VUČIĆ POSLIJE PREDSJEDNIŠTVA SNS: Izbori u Srbiji u junu ili na proljeće sljedeće godine\nBEOGRAD – Izbori u Srbiji biće u junu ili na proleće sledeće godine, rekao je predsjednik Srpske napredne stranke Aleksandar Vučić večeras poslije sjednice Predsjedništva te partije. “Znaju oni da ih narod neće i da […]\nPREDSJEDNIK SRBIJE PORUČIO SzS: Vlast se dobija na izborima, spremite se za istinu!\nBEOGRAD – Vlast u Srbiji dobija se na izborima, kaže predsednik Aleksandar Vučić, a delu opozicije okupljenom oko Saveza za Srbiju poručuje da se “spreme za istinu”. “Vlast se u ovoj zemlji dobija na izborima, […]\nBOŠKO OBRADOVIĆ PORUČIO VLASTIMA: Neću da šetam još 77 godina, Vučić ima rok do 13. aprila, a onda…\nBEOGRAD – Predsednik Dveri i jedan od lidera Saveza za Srbiju Boško Obradović izjavio je za N1 da upad na RTS nije bio planiran, već spontan, i da je usledio posle pola sata ubeđivanja sa […]


Roditelji, vežite svoje mališane: Danas su Detinjci – RTV SUNCE Arandjelovac\nHome » Aranđelovac » Roditelji, vežite svoje mališane: Danas su Detinjci\nRoditelji, vežite svoje mališane: Danas su Detinjci\nNajlepšem i najsvečanijem periodu kalendarske godine, Božićnom decembru i januaru, sasvim normalno se najviše raduju deca. Isus Hristos je često govorio: „Pustite decu neka dolaze meni, jer od takvih je Carstvo nebesko“.\nDečija slava Detinjci se obeležava na treću nedelju pred Božić, crveno je slovo i sveta nedelja. Rusi nedelju zovu „voskresenije“.\nPo dolasku iz crkve danas će sva neoženjena i neudata „čeljad“ biti vezana, zato se nadamo da ste dobro isplanirali „drešenje“ i da ćete u radosti i zdravlju, draga deco, proslaviti vaš praznik.\nPočetkom 20. veka u Beogradu Božićno slavlje je nagoveštavao niz praznika koji su mu prethodili i bili slavljeni u okviru porodice, ali je „vezivanje“ bilo veoma popularno i kućne dogodovštine sa „vezivanjem“ prepričavane su po kafanama i na ženskim sedeljkama.\nDakle, uvek je bilo i jeste VAŽNO pokazati pažnju! Deca bez roditelja koja su se sama starala o sebi, a takvih nije bilo malo, uvek su „slučajno“ prolazila pored kuća onih supružnika koji nisu imali dece. Često su ti ljudi baš te nedelje izlazili „poslom“ na ulicu, praveći se da ne haju za decu oko njih.\nIznenada bi im se u rukama našli komadi kanapa i počela bi trka po ulici, uz neviđenu radosnu ciku i vrisku. Najčešće bi najmlađi koji ne mogu još dovoljno brzo da pobegnu prvi bili uhvaćeni i „vezani“. Pošto nisu imali čime da se „otkupe“, poklone su dobijali oni sami ako svečano izjave da će biti dobri tokom cele godine.\nBožićni praznici „izmame“ pažnju i ljubav, a poneko i nauči da sve to treba davati svakoga dana svake godine. Post i molitva nisu dovoljni ukoliko ne poštujemo drugu po redu najvažniju zapovest – Ljubi bližnjega svoga…\nZato roditelji, baš kao što je govorio čika Duško Radović – „Dete je čovek u odelu deteta“, danas na Detinjce, podsetite svoju decu šta znači biti čovek, da davanje znači dobijanje, da milosrđe znači i jeste rezultat ljubavi prema bližnjem, da praštanje ili pokajanje jeste vrlina koja veliča pravoslavlje i Srbe.\nPrethodna: Pronađeno blago velike vrednosti na Rudniku\nSledeća: Dom zdravlja u Kniću dobio portabl ultrazvučni aparat


Švicarce očekuje ''pakao'': Direktan TV prijenos rukometnog spektakla iz Mejdana, BiH – Švicarska\nŠvicarce očekuje ”pakao”: Direktan TV prijenos rukometnog spektakla iz Mejdana, BiH – Švicarska\nMuška rukometna reprezentacija Bosne i Hercegovine sutra će u tuzlanskom Mejdanu igrati protiv selekcije Švicarske posljednji susret kvalifikacija za Svjetsko prvenstvo 2019. godine u Danskoj i Njemačkoj.\nIzabranici selektora Bilala Šumana su prije dva dana istu reprezentaciju u St. Galenu pobijedili 24:21 i napravili veliki korak za plasman u baraž, za koji im je sutra potreban neriješen rezultat ili pobjeda.\nUtakmica između BiH i Švicarske igra se od 20 sati, a karte za taj meč su rasprodate. No, svi oni koji nisu uspjeli osigurati taj dragocjeni komadić papira ipak će biti u mogućnosti gledati utakmicu putem televizijskih prijemnika. Direktan prijenos i ovog puta osigurao je FACE TV, a u ulozi komentatora ponovo će biti Sabahudin Topalbečirević.\nRukometna reprezentacija BIHPodijeli00


Dok potrošači smatraju da postoji potreba za povećanjem limita, bankari tvrde da su ponudili paletu raznovrsnih proizvoda i ostavljaju čekove da "miruju". Velikom broju žitelja Srbije sa najnižim primanjima, kupovina na čekove sa odlaganjem od nekoliko meseci do godinu dana, ipak je najčešće jedini način za planiranje skromnog kućnog budžeta. Trenutno 20 banaka u Srbiji i dalje izdaje čekove. Od svih banaka koje imaju dozvolu NBS za poslovanje na tržištu Srbiji, samo šest ih ne izdaje. Statistika pokazuje da je za poslednjih pet godina opala upotreba čekova za 13 odsto.\n"Tome je svakako doprinela i činjenica da su banke u periodu od 2008. godine pa do danas, klijentima ponudile veliki broj novih bankarskih proizvoda. Pre svega u delu kartičarstva i elektronskog bankarstva, koji su u dobroj meri zamenili plaćanje i upotrebu čekova - platne kartice kojima se omogućava plaćanje na rate sa kamatom ili bez", kažu u UBS.\nKao odloženo plaćanje na rate bez kamate, čekovi su u Srbiji i dalje popularni. Banke ih izdaju klijentima sa redovnim primanjima, urednim platišama i bez zaostalih dugovanja. Većina banaka klijentima naplaćuje izdavanje čekova od 10 do 35 dinara po izdatom "papiru".


"Kina mora da izgradi neosvojivu tvrđavu" - BIGportal.ba\n“Kina mora da izgradi neosvojivu tvrđavu”\n29 Avgusta, 2020 29 Avgusta, 2020 0242\nKina mora da izgradi “neosvojivu tvrđavu” kako bi očuvala stabilnost na Tibetu, zaštitila nacionalno jedinstvo i obrazovala mase u borbi protiv separatizma.\nTo je izjavio kineski predsednik Si Ðinping na sastanku viših zvaničnika Komunističke partije.\nNa sastanku viših zvaničnika Komunističke partije o budućnosti vladavine na Tibetu, kineski predsednik Si Ðinping je pohvalio dosadašnja postignuća i nadležne zvaničnike, ali je istakao da je potrebno uložiti više napora kako bi se obnovilo i osnažilo jedinstvo u regionu, preneo je Rojters.\nPolitičko i ideološko obrazovanje trebalo bi da bude osnaženo u školama na Tibetu kako bi se “zasadilo seme ljubavi prema Kini u dubini srca svake mlade osobe”, rekao je kineski predsednik.\nObavezujući se da će dovesti do izgradnje ujedinjenog, novog, modernog, socijalističkog Tibeta, Si je rekao da Kina mora da ojača ulogu Komunističke partije u regionu i da bolje integriše etničke grupe. Predsednik je dodao da tibetanski budizam mora da se prilagodi socijalizmu i uslovima u Kini.\nKineska politika prema Tibetu dospela je u fokus ponovo u toku ove godine, usled pogoršanja odnosa ove zemlje sa Sjedinjenim Državama. Američki državni sekretar Majk Pompeo je u julu rekao da će SAD ograničiti izdavanje viza za neke kineske zvaničnike koji su umešani u blokadu pristupa Tibetu za diplomate i u “kršenje ljudskih prava”, i istakao da Vašington podržava “smislenu autonomiju” za Tibet.\nKina je uspostavila kontrolu nad Tibetom 1950. godine, u činu koji opisuje kao “mirno oslobođenje”, a koje je ovom regionu pomoglo da odbaci svoju “feudalnu” prošlost. Kritičari predvođeni Dalaj Lamom, međutim, tvrde da Peking na Tibetu sprovodi “kulturni genocid”.\nU Srpskoj još 89 oboljelih, jedna osoba preminula\nMeloun: Da sam htio da svi budu srećni prodavao bih sladoled


Majska nagrada 2009 – СПОРТСКИ САВЕЗ СРБИЈЕ\nMajska nagrada 2009. Godina\nSportski savez Srbije (SSS) uručio je na svečanosti u Domu Narodne skupštine godišnje Majske nagrade, tradicionalno društveno-sportsko priznanje koje SSS dodeljuje najzaslužnijima za dostignuća na sportskom planu i afirmaciji naše zemlje u širim okvirima.\nPredsednik SSS Vojislav Tabački podsetio je na istorijat dodeljivanja Majskih nagrada, istakavši da je od 1961. godine do sada proglašeno 669 laureata.\n„Ovo je priznanje svima onima koji su značajno uticali na afirmaciju sporta naše zemlje u svetu“, rekao je Tabački u prisustvu istaknutih predstavnika sportskog života zemlje.\nDobitnik Majske nagrade u kategoriji sportskih stručnjaka, selektor fudbalske reprezentacije Srbije Radomir Antić, istakao je da za njega ovo proznanje predstvlja privilegiju.\n„Ponosan sam jer vodim ekipu šampiona i izuzetnih ličnosti koje su ovom narodu uspele da vrate osmehe na lice, baš kao što su to učinili i naši teniseri Novak Đoković, Ana Ivanović i Jelena Janković“, poručio je ovogodišnji laureat.\nU konkurenciji sportista, nagradu je dobio vaterpolo reprezentativac Srbije Vladimir Vujasinović, a u kategoriji klubova nagrađen je aktuelni šampion Srbije, pobednik NLB lige, osvajač Kupa „Radivoj Korać“ i jedan od osam najboljih klubova Evrolige – Košarkaški klub Partizan.\nMinistar omladine i sporta Srbije Snežana Samardžić-Marković ocenila je Majsku nagradu našim „najvažnijim društveno-sportskim priznanjem“.\n„Srbiju u svetu prepozanju kao zemlju sporta, a upravo sport promoviše vrednosti bez kojih nema uspešnog društva. Poštovanje protivnika, uspešan timski rad i poštovanje tradicije je preduslov bez kojeg nema napretka“, istakla je resorni ministar.\nSamardžić-Marković je napomenula da su dobitnici Majske nagrade „nevidljivi kreatori uspešnih sportskih rezultata“.\n„Prema Ustavu Republike Srbije, sport je delatnost od nacionalnog interesa. Zato se Srbija ponosi današnjim laureatima“, poručila je Samardžić-Marković.\nOstali dobitnici Majskih nagrada prema kategorijama:\nOpštinski sportski savezi: Novi Pazar i Odžaci\nRepublički sportski savezi: Vaterpolo savez Srbije i Karate federacija Srbije\nSportski stručnjaci: Nebojša Ilić i Jani Hajdu\nSportski radnici: Slobodan Čičanović i Miodrag Šebek\nSportisti sa invaliditetom: Dražen Mitrović i Borislava Perić-Ranković\nSportisti neolimpijskih disciplina: Nenad Pagonis i Basar Čarovac\nSportski novinar: Milivoje Tomović\nSportski fotoreporter: Mihajlo Antić


Radovanović na sastanku generalnih sekretara članica EUROCHAMBRES-a | Privredna komora Crne Gore\nU Briselu je 6. decembra 2019. organizovan sastanak izvršnih direktora/generalnih sekretara članica asocijacije privrednih komora Evrope EUROCHAMBRES. Privrednu komoru Crne Gore je predstavljao generalni sekretar Pavle D. Radovanović.\nRazmatrani su uloga privrednih komora u različitim zemljama (trenutna situacija na nacionalnom nivou, perspektive), izazovi sa kojima se suočavaju, te kratkoročni i srednjoročni ciljevi ovih asocijacija.\nDio sastanka bio je posvećen očekivanjima privrednih komora od institucija EU, uglavnom od novog Parlamenta i Komisije. Tema je bila i kako ojačati veze između različitih delegacija u Briselu i izvršnih direktora/ generalnih sekretara privrednih komora.\n- Očekujemo da proces integracije Crne Gore u EU bude nastavljen i inteziviran. Proces reformi treba da utiče na poboljšanje ambijenta za poslovanje i podizanje konkurentnosti naše privrede. Stimulativan poslovni ambijent je preduslov za rast ekonomije. Privredna komora Crne Gore, učešćem u pregovaračkom procesu, daje kvalitet ovom procesu i štiti interese privrede - rekao je Pavle D. Radovanović.\nGeneralni sekretar EUROCHAMBRES-a Arnaldo Abruzini prezentovao je započeti proces reformi te evropske komorske asocijacije, sa naglaskom na glavni djelokrug aktivnosti, perspektive i veze sa članovima.